Vučić uveren da Makron neće zaboraviti Srbiju - Naši u svetu\nObjavljeno 13/12/19 u 15:00\nBEOGRAD – Predsednik Aleksandar Vučić izjavio je danas da je, kada je reč o novoj metodologiji u procesu proširenja EU, koju je inicirala Francuska, na Srbiji da sačeka, a da je uveren da francuski predsednik Emanuel Makron neće Srbiju ni zaboraviti,ni ostaviti usamljenu.\nVučić je rekao da je tokom posete Parizu u dva navrata razgovarao sa Makronom, koji mu je preneo francuske razloge zašto ta zemlja traži promene u metodologiji, te istakao da smo mi u tome videli mnogo šansi za Srbiju.\n“Ali, koja metodologija će biti prihvaćena… Stigao je i drugi predlog Italijana, Poljaka, drugih iz Višegradske grupe, Austrije. Na nama je da sačekamo, da radimo svoj posao”, rekao je Vučić odgovarajući na pitanja novinara posle sastanka sa francuskom ministarkom odbrane.\n"Prvi put posle 35 godina imamo posetu ministra odbrane Francuske Republike, veliko hvala i uvek ste dobrodošli u Srbiju. Molim vas da prenesete srdačne pozdrave predsedniku @emmanuelmacron. Za nas su Francuzi prijatelji i u budućnost moramo da gledamo zajedničkim i jedinstvenim pogledom. Srbija će da čuva svoju vojnu neutralnost, ali i da razvija sve bolje odnose sa Francuskom. Naša vojno-tehnička i vojno-ekonomska saradnja raste. Hvala na podršci Francuske na evropskom putu Srbije. Živelo prijateljstvo Srbije i Francuske." – Predsednik Vučić nakon sastanka sa ministarkom odbrane Francuske Republike Florans Parli.\nVučić je istakao da ima poverenja u Makrona i da je uveren da francuski predsednik Srbiju neće zaboraviti, ni ostaviti usamljenu.\n“A, sad da izigravam baba Vangu i da nagađam šta će da bude za pola godine, godinu…”, primetio je Vučić i istakao da će fokus EU sada biti na Bregzitu i da sada “nema teorije” da se Unija bavi bilo čim drugim dok se Bregzit ne završti i dok ne naprave sporazume u različitim sferama od trgodine do odbrane i bezbednosti.\nPredsednik je rekao da Srbija nastavlja da radi svoj posao, te da u tom smislu razvijamo bilateralne odnose sa Francuskom na najbolji način i sprovodi reforme.\n“To je važno, a šta će da bude… Ono što ne možete da promenite, ne sekirajte se zbog toga. Da mi radimo ono što možemo da promenimo”, rekao je Vučić.\nBeogradu ranije sastala i sa srpskim kolegom, ministrom odbrane Aleksandrom Vulinom.\nU autorskom tekstu u današnjoj Politici, Parli je izrazila zadovoljstvo što posle francuskog predsednika Emanuela Makrona predstavlja francusku vladu tokom posete Srbiji i istakla da Srbija predstavlja deo odbrane Evrope, a da vojske dve zemlje treba više da sarađuju.\nPodsetila je da je prilikom Makronove posete u julu bilo dogovoreno da se podigne nivo francusko-srpskog strateškog partnerstva u oblasti odbrane, i rekla da je upravo cilj njenog dolaska kao francuske ministarke vojske da se taj zamah zajedničke dinamike u korist naše dve zemlje nastavi.\n“Iako Srbija nije članica NATO, ona aktivno sarađuje sa ovom organizacijom i, uopšte, daje snažan i efikasan doprinos našoj kolektivnoj odbrani. To njeno angažovanje treba da bude uvaženo u pravoj meri”, rekla je francuska ministarka odbrane navodeći da će to biti teme koje su u središtu razgovora koje će danas imati sa predsednikom republike Aleksandrom Vučićem i njenim kolegom Aleksandrom Vulinom.\nOna je pozdravila “značajan i cenjeni” doprinos Srbije spoljnim operacijama Evropske unije i Ujedinjenih nacija, u Centralnoafričkoj Republici, u Demokratskoj Republici Kongo i u Maliju, ali takođe u Somaliji i u Libanu.\nOna je istakla da Francuska i Srbija žele – zajedno – da se okrenu budućnosti, kao i da želi, u skladu sa novom strategijom Francuske za zapadni Balkan, koja je objavljena ove godine, da više resursa posvetimo operativnoj saradnji između naše dve zemlje.


VojvodinaCafe - Vojvodina savladala OFK Beograd u gostima\nVojvodina savladala OFK Beograd u gostima\nVest objavljena: 26.10.2013 17:05\nFudbaleri Voždovca obeležili su 10. kolo Jelen Superlige pošto su savladali trećeplasirani Čukarički u gostima, golom u poslednjem minutu sa 3:2. Vojvodina i Jagodina su slavili u Beogradu, pošto je Voša bila bolja od OFK Beograda sa 2:0, a istim rezultat su "ćurani" savladali Rad. Do trijumfa je došao i Novi Pazar protiv Donjeg Srema (1:0), dok su Radnički i Spartak podelili plen u Kragujevcu - 0:0.\nNovosađani su nastavili da igraju u sistemu toplo - hladno, pa im je posle kiksa na svom terenu (poraz od Slobode 1:2), prijalo gostovanje na Karaburmi. Da će "romantičari" ostati bez plena najavio je Marko Poletanović u 30. minutu na asistencij u Vulićevića sa desne strane, što je skoro jedini trenutak koji se izdvojio u prvom poluvremenu. Trijumf Voše potvrdio je u 62. minutu pošto je ostao sam između dvojice štopera OFK Beograda i na pas Alivodića zatresao mrežu za konačnih 2:0.\nIsti rezultat osvanuo je na semaforu na Banjici, odakle je Jagodina odnela ceo plen, pa je i u šestom njihovom okršaju nastavljena tradicija da nema remija. Tragičar meča je Slobodan Urošević koji je zaradio dva žuta kartona, u 29. i 42. minutu zbog igranja rukom, a kada je to učinio drugi put - skrivio je penal. Ipak, Đurić nije iskoristio najstrožu kaznu pošto mu je golman Rada Kljajić sjajno odbranio udarac sa kreča, ali se napadač "ćurana" iskupio u drugom poluvremenu.\nDoveo je goste u vođstvo u 64. minutu kada je krunisao dobru akciju, da bi četiri minuta pre kraja asistent kod prvog gola Filip Arsenijević presudio Radu šutem sa distance. U prva četiri meča mreža se još jedino tresla u Novom Pazaru, gde je istoimenoj ekipi Mutavdžić doneo trijumf nad Donjim Sremom, dok su kragujevački Radnički i Spartak podelili bodove u susretu bez pogodaka. Gradski derbi odigran je na Banovom brdu gde je Čukarčki ugostio Voždovac, koji je šokirao trećeplasiranu ekipu Superlige i odneo ceo plen, i to u poslednjim trenucima meča. Duel prošlogodišnjih prvoligaša počeo je bolje po domaćina koji je poveo u 13. minutu iz prve ozbiljnije prilike. Nikola Stojiljković je sa desne strane prebacio loptu na drugu stranu do prezimenjaka Aleksandra čiji je pokušaj ukrotio Perić, ali je na odbitak naleteo Dragoljub Srnić i zatresao mrežu sa 18 metara. Izjednačenje je usledilo u 25. minutu kada je Karaklajić pogodio stativu, a Babović se našao na pravom mestu da poravna na 1:1 i tako krunisao bolju partiju gostiju u prvom delu, da bi goleada stigla u nastavku. Čukarički je mogao da se izjednači na vrhu sa Partizanom, ali je opet morao da juri zaostatak od 70. minuta jer je Karaklajić, igrač pozajmljen iz Zvezde, asistenciju Veljovića poslao pod prečku. Samo 10 minuta trajala je prednost gostiju, jer su Brđani ponovo izjednačili preko Brežančića, da bi šok usledio u samom finišu. Poslednji napad poveo je Đorđević po levoj strani i pronašao usamljenog Obradovića koji je odneo ceo plen na Voždovac.\nSloboda je još jednom razočarala svoje navijače, pošto je Javor slavio u Užicu, a junak Ivanjičana bio je Vuk Sotirović, strelac jedinog gola u 61. minutu. Fudbaleri Crvene zvezde nisu uspeli da iskoriste kiks Partizana koji je odigrao 1:1 sa Napretkom u Humskoj, jer su i oni pred "večiti derbi" koji je na programu narednog vikenda istim rezultatom podelili plen sa Radničkim u Nišu, pa su beogradski crveno-beli i dalje na četiri boda zaostatka u odnosu na aktuelnog šampiona, lidera Superlige.\nJelen Superliga, 10. kola:\nRadnički Kragujevac - Spartak 0:0\nNovi Pazar - Donji Srem 1:0 (1:0)\nRad - Jagodina 0:2 (0:0)\nOFK Beograd - Vojvodina 0:2 (0:1)\n(Poletanović 30, Škuletić 62)\n(Luka 88 - Trujić 47)\nSloboda - Javor 0:1 (0:0)\nČukarički - Voždovac 2:3 (1:1)\n(D. Srnić 13, Brežančić 80 - Babović 25, Karaklajić 70, Obradović 90)\nRadnički Niš - Crvena zvezda 1:1 (1:1)\n(Hadžibulić 8 - Dauda 45+1)


BTC $42.870 -0,36%\nETH $3.323 -0,02%\nBNB $494 +0,34%\nSOL $146 -0,72%\nXRP $0,77 -0,49%\nKripto berza Kraken nudi nagradu od 100.000 dolara onome ko pronađe nestala sredstva kanadske berze QuadrigaCX.\nKripto berza Kraken nudi 100.000 dolara onome ko pronađe nestala sredstva kanadske kripto berze QuadrigaCX. Kraken je objavio ponudu u blog postu 28. februara.\nQuadrigaCX se suočila sa finansijskim poteškoćama nakon iznenadne smrti osnivača Džerija Kotona u decembru prošle godine. Od tada, Quadriga nije uspela da pristupi oflajn novčanicima gde je čuvana većina sredstava, zbog toga što je Koton navodno bio jedini koji je imao pristup novčanicima.\nQuadriga navodno ima samo 375.000 kanadskih dolara (286.000 USD) u kešu, dok duguje svojim korisnicima 260 miliona kanadskih dolara (198.435.000 USD). Kako se suočava sa insolventnošću, berza je zatražila zaštitu kreditora na kanadskom sudu.\nSada Kraken nudi 100.000 dolara u fiatu ili kriptovaluti kao nagradu za dojave koje bi mogle da dovedu do pronalaženja nestalih sredstava. Kraken navodi u saopštenju da može da ukine ponudu u bilo kom trenutku.\n“Svi tragovi koje Kraken sakupi biće dostavljeni FBI-u, RCMP-u (Kraljevska kanadska konjička policija) ili drugim nadležnim organima, koji imaju aktivno učešće u slučaju”, zaključuje se u saopštenju.\nKao što je ranije objavljeno, Koton je možda zapisao privatne ključeve na papir i sklonio ih u sef. U intervjuu na “True Bromance Podcast” u februaru 2014-e, Koton je objasnio da je najbolji način da se čuvaju privatni ključevi da se odštampaju na papir i sklone u sef. Koton je tada rekao:\n“U suštini sklonimo dosta papirnih novčanika u sef i zapamtimo njihove adrese. Tako da im samo pošaljemo novac, nema potrebe da idemo do banke svaki put kada želimo da na njih prebacimo novac. Jednostavno pošaljemo novac sa naše bitkoin aplikacije direktno na te papirne novčanike, i tako ih čuvamo na sigurnom.”\nSredinom februara, korisnik Redita je naveo pet adresa navodno povezanih sa Quadrigom, naovdeći da je to samo mali deo ukupnog broja povezanih novčanika. Sredstva poslata na adrese otprilike odgovaraju količini BTC-a koje je Quadriga ranije navodno greškom poslala na zaključane oflajn novčanike.


Željko Matorčević | 11. maj 2019.\nDa li verujete da je Dragoljub Simonović, desetak dana nakon što je zapaljena kuća našeg novinara Jovanovića uspeo da izdejstvuje u Skupštini grada Beograda da se naziv njegove ulice promeni po njegovoj familiji?\nUpravo se to i desilo jer, ulica Kasapovačka u Vrčinu od 22. decembra 2018. više ne nosi taj naziv već po „Braći Simonović“ i zasluzi te familije. Naime, Skupština grada Beograda je u tom periodu promenila više naziva ulica na čitavoj teritoriji. Među tim promenama našla se i ulica, sada bivšeg predsednika GO Grocka, Dragoljuba Simonovića. Prema obrazloženju objavljenom u Službenom listu Grada Beograda u navedenoj ulici od davnina žive članovi porodice Simonović čijim sopstvenim radom i zaslugom svih članova porodice je napravljena i ulica uz železničku prugu. Kako je navedena ulica formirana 1988. godine na inicijativu pokojnih, braće Simonovića, postoje opravdani razlozi da ista po njima dobije i naziv. Stanovnici su pre formiranja Ulice bili povezani sa Kasapovačkom ulicom samo prugom.\nPodsetimo se još jednom, u noći 12. decembra 2018. godine novinaru našeg portala Milanu Jovanoviću izgorela je kuća u podmetnutom požaru. Kako se ustanovilo kasnije istragom, kao glavni nalogodavac osumnjičen je upravo Dragoljub Simonović. Na prvom zakazanom ročištu Simonović se nije pojavio, a njegov pravni zastupnik je tvrdio da nije primio poziv za isto. Sledeće suđenje je zakazano za 24. maj.\nAko uzmemo u obzir da je grad Beograd desetak dana nakon paljenja kuće promenio naziv Simonovićeve ulice, odnosno Kasapovačke u Braća Simonović, može se desiti da je poziv za „Palikuću“ otišao na stari nepostojeći naziv.\nSimonović već jednom tražio promenu imena ulice\nInače, Dragoljub Simonović je još 2013. godine pokušao da promeni naziv Kasapovačke ulice u Braća Simonović, međutim tada mu nije uspelo. Naime,na sednici Skupština opštine Grocka u februaru 2013. godine, donela je odluku da se usvoji predlog Komisije za dodelu naziva ulica i trgova, o promeni naziva Kasapovačke ulice. Inicijativa je potekla od Dragoljuba Simonovića, da se sokak, gde on, njegov brat i još rodbine Simonovića koji imaju sedam kuća u njoj, dobije ime po njima. Da je Ministarstvo uprave i lokalne samouprave to odobrilo, Kasapovačka ulica bi bila još tada preimenovana. Međutim, kada je naša redakcija objavila ovu informaciju, javnost je bila zgrožena te se od nje odustalo.\nTe 2013, godine za medije je izjavljeno da prema Pravilniku Komisije za dodelu naziva ulica i trgova Beograda, mora da prođe tri godine od upokojenja, da bi ime ličnosti moglo da bude predlog za ime ulice, dok su u GO Grocka imali drugačije objašnjenje.\n-Zahtev da ulica dobije ime Braća Simonović podnet još 1996. godine.Tadašnja vlast je htela da donese odluku da se ulica nazove po narodnom heroju Savi Kovačeviću, ali su stanovnici te ulice odbili predlog – kažu u opštini. – Trasa na kojoj je izgrađen put u dužini od 600 metara je do 1970. godine bila u brlogu i vrzini. Pokojni Dragoslav Simonović i pokojni brat Nikola Simonović, sami su nasuli trasu kamenom, u širini od dva metra. U ulici žive isključivo građani koji se prezivaju Simonović, i koji su svi saglasni sa predlogom da ulica dobije naziv Braće Simonović, rekli su te 2013. godine iz GO Grocka.\n← Jedan sasvim (ne)običan novinarski sastanak\nBivša novinarka ubijena na putu ka poslu →


U okviru projekta Sve ptice Apatina, u ponedeljak i utorak predavanje za osnovce\nBard fotografije prirode, svetski putnik, Jovan Lakatoš-Laki, će u organizaciji Udruženja građana "Apatinska plovarica" u OŠ „Žarko Zrenjanin“ u ponedeljak i utorak, 24. i 25. septembra, uz video prezentaciju školarcima trećih i četvrtih razreda prikazati sve čari Specijalnog rezervata prirode „Gornje Podunavlje“, a koji je odnedavno svetski Rezervat biosfere „Bačko Podunavlje“.\n- Želja mi je da sad prenesem sva svoja saznanja i iskustva iz druženja sa prirodom koju sam ovekovečio fotografijom za svih ovih maltene šest decenija. Iz obimnog fotografskog opusa pokušaću da deci, kao najzahvalnijoj publici, predstavim sve čari prirode koja ih okružuje, da im približim i ulijem ljubav prema prirodi. Samo iz „Gornjeg Podunavlja“ imam oko 50.000 kadrova prirode, flore i faune, rekao je za "Plovaricu" Laki.\nJovan Lakatoš raspolaže sa hiljadama snimaka iz celog sveta, a koji je proputovao, od Kamčatke, preko Afrike, Severne Amerika do Himalaja. Koliki je rejting njegovih fotografija prirode svedoči što je bio počasni gost na najprestižnijem Festivalu fotografa prirode u Lunenu, kod Dortmunda, gde je pred 3.500 okupljenih fotografa iz sveta, imao svoju prezentaciju.\nIdeju da Lakatoš približi apatinskoj deci prirodu koja ih okružuje podržala je škola „Žarko Zrenjanin“, a Lakijevo „putovanje“ kroz svet prirode njegovim magičnim foto aparatom ovim se na završava. U planu su i drugi projekti poput upoznavanja dece sa samom prirodom kroz izlete, edukativne radionice, razvijanje ljubavi prema fotografiji prirode i samoj prirodi, baš kao što je to Laki učio kada je nekad bio učenik Građanske škole u Apatinu.\nAko vremenski uslovi dozvole, nakon ova dva predavanja, početkom oktobra će UG "Apatinska plovarica" organizovati njegovo druženje sa decom negde u okolini Apatina. Ova predavanja se održavaju u sklopu projekta "Sve ptice Apatina" koji je podržala SO Apatin.\nIzvor: Apatinska plovarica\nTagovi: projekat Sve ptice Apatina predavanje Jovan Lakatoš Laki Apatin UG Apatinska plovarica


Dominacija Jokića, pobjeda Dončića, Dalas prekinuo Denverov niz - BIGportal.ba\nDominacija Jokića, pobjeda Dončića, Dalas prekinuo Denverov niz\n16 Novembra, 2021 16 Novembra, 2021 048\nKošarkaši Denver Nagetsa poraženi su od Dalas Maveriksa rezultatom 111:101 u noći između ponedeljka i utorka.\nNikola Jokić je još jednom bio u MVP modu i pokazao da je jedan od najboljih igrača na svetu, ali mu to nije pomoglo da Nagetsi izbegnu poraz.\nJokić je ubacio 35 poena uz čak 16 uhvaćenih skokova, 6 asistencija i 2 blokade u porazu Nagetsa od Maveriksa čime je prekinut niz od pet uzastopnih pobeda.\nŠto se tiče Dalas Maveriksa, Luka Dončić je predvodio tim sa još jednim tripl-dabl nastupom, jer je imao 23 poena, 8 skokova i 11 asistencija, a najefikasniji je bio Kristaps Porzingis sa 29 poena i 11 skokova.\nMaveriksi su bili bolja ekipa tokom čitave utakmice, već u prvoj deonici su slomili Nagetse i poveli sa 35:32, ali onda su Jokić i saigrači zaigrali bolje i sve do početka finalne deonice bili u vođstvu.\nTada Dalas počinje serijom 17:6, stižu do vođstva 98:88, a ispostaviće se i pobede rezultatom 111:101.\nKošarkaši Čikago Bulsa su rezultatom 121:103 pobedili Los Anđeles Lejkerse u Stejpls Centru.\nKada pogledamo sinoćna dešavanja u najjačoj košarkaškoj ligi na svetu, videćemo da su Bulsi pobedili Lejkerse u Los Anđelesu, 121:103.\nDomaćin je meč završio bez Entonija Dejvisa, koji je bizarno isključen i ostao na 20 poena i 6 skokova, dok je najefikasniji bio Tejlen Horton Taker.\nOn je postigao 28 poena, a Rasel Vestbruk je imao 25 uz 6 skokova i 8 asistencija, a Karmelo Entoni je imao 9 poena i 4 skoka.\nNa drugoj strani, fenomenalnu partiju je pružio Demar Derozan sa 38 poena, 3 skoka i 6 asistencija, dok je Lonzo Bol imao 27 poena uz 8 skokova i 7 asistencija, a Zek Lavin je imao 26 poena uz po 5 skokova i asistencija.\nPortland Trejlblejzersi su rezultatom 118:113 bili bolji od Toronto Reptorsa u svom Moda Centru u meču koji je obradovao navijače jer je vrlo dobro odigrao Dejm Lilard.\nLilard je slabo počeo sezonu, ali je Reptorsima ubacio 24 poena uz 4 skoka i 8 asistencija i uz to imao blokadu i 2 ukradene lopte, dok je najefikasniji bio Si Džej Mekalum sa 29 poena, a istakao se i Leri Nens sa 15 poena i 5 skokova.\nNa drugoj strani, 29 poena je imao Ou Dži Anunobi, 20 Paskal Sijakam, a 18 i 8 skokova je zabeležio ruk Toronto Reptorsa, Skoti Barns, 18 poena je imao i Geri Trent, a 16 Fred Vanvlit.\nFiniks Sansi, aktuelni šampioni Zapada, pobedili su Minesota Timbervulvse u napetom meču rezultatom 99:96 i tako došli na drugo mesto konferencije, odmah iza fenomenalnih Voriorsa.\nDevin Buker je meč završio sa 29 poena uz po 5 skokova i asistencija, dok je 22 poena i 12 skokova imao Diandre Ejton, a Kris Pol 21 poen, 3 skoka i 8 asistencija.\nNa drugoj strani je “brutalan” meč imao Karl Entoni Tauns koji je postigao 35 poena, 13 skokova, 2 asistencije, ali i 7 izgubljenih lopti, a sa 22 poena se istakao Dianđelo Rasel, 12 je imao Bizli, 10 Beverli, a 9 Edvards uz 12 skokova i 6 asistencija.\nMemfis Grizlisi su nadigrali Hjuston Roketse rezultatom 136:102 i pobednički tim je imao čak šestoricu dvocifrenih košarkaša.\nNajistaknutiji je bio Dža Morent sa 22 poena, 6 skokova i 6 asistencija, dok je 18 poena uz 7 skokova imao Džeren Džekson, 16 poena je postigao Dilon Bruks, 15 Kajl Anderson, 12 Dezmond Bejn, kao i Brendon Klark.\nU Hjuston Roketsima, sa 15 poena je najefikasniji bio ruki Džejlen Grin, 14 je postigao Džejšon Tejt i imao je 9 skokova, 11 je imao Vud, a Nvaba i Tajs po 10 poena.\nNjujork Niksi su u Medison Skver Gardenu nadigrali Indijana Pejserse rezultatom 92:84 i Tom Tibodo je nasmejan napustio parket za razliku od Rika Karlajla.\nKemba Voker i Imanuel Kvikli su sa po 16 poena predvodili pobednički sastav, 14 je imao Rouz, 12 Beret, a po 11 skokova i asistencija zabeležio je Džulijus Rendl.\nU Indijani, 22 poena je postigao Malkolm Brogdon, dok je Domantas Sabonis imao 21 poen i 15 skokova, a Karis Lavert 17 poena.\nVašington Vizardsi su sačuvali prvo mesto na Istoku pobedivši Nju Orleans Pelikanse rezultatom 105:100.\nTim iz prestonice predvodio je Spenser Dinvidi sa 27 poena, Kentavijus Koldvel Poup je imao 18 poena, 15 Montrez Herel, a Deni Avdija 11 uz 10 skokova.\nNa drugoj strani, 31 poen je imao Ingram, 16 Valančiunas, 14 Grejem i 13 Hart uz 12 skokova.\nDetroit Pistonsi su doživeli još jedan poraz i to na svom parketu od Sakramento Kingsa, a meč je završen rezultatom 107:129.\nSa 28 poena se istakao Sadik Bej, dok je prvi pik ovogodišnjeg NBA drafta Kejd Kaninghem imao 25 poena uz po 8 skokova i asistencija, a Ajzea Stjuart je postigao 8 poena i 15 skokova.\nNa drugoj strani, 22 poena je imao Badi Hild, 19 Dieron Foks i Rišan Holms, 17 Haliburton, 16 Čimezi Metu i 15 Herison Barns.\nKlivlend Kavalirsi su poraženi na svom parketu od Boston Seltiksa rezultatom 98:92 na svom parketu u Ohaju.\nRiki Rubio je još jednom bio sjajan sa 28 poena, 26 je imao Osman, 17 Garland, a 12 Ajzak Okoro.\nU redovima Boston Seltiksa, 23 poena i 8 skokova je imao Tejtum, 17 Horford, 14 Smart i Šruder, a 11 Grent Vilijams\nKlivlend – Boston 92:98\nDetroit – Sakramento 107:129\nVašington – Nju Orleans 105:100\nAtlanta – Orlando 129:111\nNjujork – Indijana 92:84\nDalas – Denver 111:101\nMemfis – Hjuston 136:102\nMinesota – Finiks 96:99\nOklahoma – Majami 90:103\nPortland – Toronto 118:113\nLA Lejkers – Čikago 103:121\nU toku velika akcija MUP-a Srpske na suzbijanju prometa opojnim drogama\n“Mitrović je na nezvaničnoj utakmici dao 22 gola”


Tvorci ruske vakcine protiv korone odgovorili kolegama iz inostranstva - Sputnjik Srbija\n12:27 10.09.2020 (osveženo 12:32 10.09.2020) Preuzmite kraći link\nNacionalni istraživački centar za epidemiologiju i mikrobiologiju „Gamalej“ poslao je međunarodnom naučnom časopisu „Lanset“ odgovore na pitanja kolega iz inostranstva u vezi sa ruskom vakcinom „Sputnik V“, saopštio je pomoćnik ministra zdravlja Rusije Aleksej Kuznjecov.\n„Prema našim informacija, tvorci vakcine ‘Sputnik V’ iz instituta ‘Gamalej’ već su poslali opširne odgovore uredniku časopisa ‘Lanset’“, rekao je Kuznjecov.\nIstovremeno, zamenik direktora Centra Denis Logunov je saopštio da Centar „Gamalej“ kategorički odbacuje optužbe stranih naučnika o nepouzdanosti statističkih podataka o vakcini „Sputnik V“ koji su objavljeni u časopisu „Lanset“.\nOn je dodao da je centar dostavio časopisu ceo klinički protokol i sve podatke dobijene tokom testiranja vakcine.\nRanije je časopis „Lanset“ predložio autorima istraživanja ruske vakcine protiv virusa korona „Sputnik V“ da odgovore na pitanja kolega koji sumnjaju u zaključke ruskih naučnika.\nRanije je „Lanset“ objavio rezultate kliničkih ispitivanja prve u svetu vakcine protiv virusa korone „Sputnjik“ i naveo da ta ruska vakcina ne samo što je efikasna u borbi protiv ove virusne infekcije, već je i bezbedna.


MINISTRI NA EKONOMSKOM FORUMU: Zadatak ove vlade je da uvede državu u EU – Portal Luca\nCrna Gora je spremna da povlači teške poteze neophodne za brže pristupanje Evropskoj uniji, poručili su ministri finansija i socijalnog staranja i ekonomskog razvoja, Milojko Spajić i Jakov Milatović i dodali da je država otvorena i sigurna za turiste.\nOni su na Delfi ekonomskom forumu, koji traje do danas u Atini, kazali da je zadatak Vlade je da državu uvede u EU do kraja četvorogodišnjeg mandata i na tome svi mnogo rade.\nMinistri su učešće na Delfi ekonomskom forumu iskoristili da promovišu Crnu Goru kao otvorenu, sigurnu i poželjnu turističku destinaciju usljed globalne pandemije virusa korona, zahvaljujući odlukama i mjerama Vlade.\nOni su govorili o mogućnostima za ulaganja, privlačenju investicija iz zemalja EU, rješavanju problema od preuzimanja vlasti, novom avio ambasadoru države i potencijalno prvim destinacijama ka kojima će letjeti avioni Air Montenegra, kineskom kreditu za nezavršeni autoput i ostalim temama.\nMilatović je naveo da Crna Gora kao mala zemlja može brže da pristupi reformama i bude dobar primjer za cijeli region, s obzirom da je evropska integracija jedina budućnost, a bez toga ni Evropa ne bi bila potpuna.\nSpajić je rekao da žele da pristupanje Uniji bude mnogo brže nego što analitičari predviđaju i da Crna Gora bude spremna za ulazak u EU u toku ovog mandata Vlade.\nMinistri su, kako se navodi u zajedničkom saopštenju ministarstava finansija i socijalnog staranja i ekonomskog razvoja, saglasni da je, uz suštinsko približavanje crnogorske ekonomije evropskoj, za državu posebno važna vladavina prava i rezultati na tom polju.\nSpajić je kazao da su često u prošlosti imali situacije gdje se bilo pro-evropski samo u teoriji i govorilo se u superlativu kako se želi da se približe EU, ali činjenično nije uvijek bilo takvo ponašanje.\n“Ova Vlada mijenja tu praksu i jako ozbiljno shvata proces pridruživanja. Na Zapadnom Balkanu – prvi smo u redu za pristupanje EU, ali i dalje imamo mnogo posla da bi se to postiglo”, naveo je Spajić.\nOn je kazao da je važno da se fokusiraju na egzekuciju i implementaciju svih pravila i zakona koje preuzimaju od EU i podsjetio na predug proces dosadašnjeg pregovaranja.\nMilatović i Spajić su dodali da su cilj kredibilni investitori EU, a najavljeno je da je u pripremi paket koji će biti dobrodošlica za sve investitore u jednom veoma zdravom fiskalnom okruženju.\nPovezane teme:Jakov MilatovićMilojko Spajić\nMILATOVIĆ: Obnovljeni letovi iz Moldavije za CG\nDPS CETINJE: Servilnost cetinjske URE prema ministru finansija


JSL: Parlamentarni izbori prekretnica za budućnost Srba\nPredstojeći parlamentarni izbori su prekretnica po pitanju opstanka srpskog i nealbanskog naroda na Kosovu i Metohiji, smatra jedan od kandidata Jedinstvene srpske liste Nebojša Simić.\nSimić je u izjavi za KIM radio kazao da Jedinstvena srpska lista (JSL) nakon ovih izbora očekuje velike promene. “Mi ćemo se u našim programskim ciljevima žestoko boriti da se rezolucija 1244 sačuva, da srpski narod, na celoj teritoriji Kosova i Metohije bude dostojanstveno zastupljen, pokušaćemo i da promenimo neke zakone koji idu na štetu srpskoj zajednici. Tu pre svega mislim na UNMIK-ove uredbe koje su promenjene i od kojih su sada proizišli kosovski zakoni, a koji su u parlamentu doneti bez ikakve reakcije srpskih poslanika’, kazao je Simić. Simić dodaje da je greška što Srbi na izbore izlaze sa osam partija. “Logično bi bilo da je u okviru srpske zajednice najpre napravljen sporazum, ali mi smo postigli dogovor sa nekoliko partja od kojih je i formirana Jedinstvena lista, a predstavnici ovih drugih partija odlučili su da izađu samostalno’, kazao je Simić. Jedinstvena srpska lista, prema Simićevim rečima, nema poseban plan u vezi postizbornih koalicija. Nakon izbora će razmotriti moguće opcije i pokušati da od te koalicije naprave “srpsku interesnu grupu’.


“Ja i potpredsjednik Vlade Vujica Lazović, imamo legitimitet da nastavimo da radimo u Vladi. Vladajuća koalicija, što se nas tiče, i dalje ima istu podršku u Parlamentu”, tvrdi Ivan Brajović, ministar saobraćaja i pomorstva.\n“Ono što je u demokratiji jasan princip, da partija koja vam je dala mandat, njoj ga dugujete i svi odgovorni i politički časni ljudi dužni su da vrate onome ko im ga je dao. Svima nama je SDP dao mandat, nisu nas birali pojedinačno, i ja očekujem da će se na tom elementarnom nivou zadržati svi koji će da se bave javnim poslom, bilo da su članovi SDP-a ili ne”, rekao je Krivokapić.\n“Za političke analitičare jedno od glavnih pitanja je kako će na jučerašnja dešavanja odreagovati crnogorski premijer Milo Đukanović, političar koji sa socijaldemokratama ima koalicioni sporazum, 17 godina zajedničkog staža na vlasti, ali i ozbiljne trzavice posljednjih mjeseci – da li će podržati ministre koji su napustili SDP, ili prihvatiti njihovu zamjenu?“, izvještava iz Podgorice reporterka Al Jazeere, Milica Marinović.\n“Ukoliko Đukanović podrži takvu odluku, Krivokapiću ostaje jedino da napusti Vladu i raskine koaliciju. Bilo bi političko samoubistvo za Brajovićevu grupaciju da su dali takvu izjavu, a da prije toga nisu obezbijedili Đukanovićevu podršku. Ako jesu, ako je Đukanović spreman da kaže Krivokapiću – to će biti moji ministri do kraja mandata, to znači da je i Đukanović spreman da ide u konfrontaciju”, kaže Vujović.\nU čelništvu stranke više nisu ministar vanjskih poslova Igor Lukšić, kao ni aktuelni predsjednik države, Filip Vujanović.\nEBRD ulaže 100 miliona eura u projekte, a polovina tog iznosa planirana je za gradnju vjetroelektrana kod Nikšića.\nO kongresu SDP-a i izboru novog predsjednika stranke smo razgovarali sa političkim analitičarom Zlatkom Vujovićem.


Zakačite aplikacije za „Start“ meni da biste u realnom vremenu videli novosti koje vas zanimaju, kao što su nova e-poruka, sledeća zakazana obaveza ili vremenska prognoza za vikend. Kada zakačite aplikaciju, ona se dodaje u „Start” meni u vidu nove pločice.\nKačenje aplikacija za „Start“ meni\nIzaberite dugme Start , a zatim pritisnite i držite aplikaciju koju želite da zakačite (ili kliknite desnim tasterom miša na nju).\nKada zakačite novu aplikaciju, promenite joj veličinu. Pritisnite i držite (ili kliknite desnim tasterom miša) pločicu aplikacije, izaberite opciju Promena veličine, a zatim odaberite željenu veličinu pločica.\nPrevucite i otpustite aplikacije sa liste aplikacija da biste ih zakačili za „Start“ meni u vidu pločica.\nKada ste zakačili neku aplikaciju, prebacite je u neku grupu.\nDa biste kreirali novu grupu pločica, pomerajte pločicu aplikacije nagore ili nadole dok se ne pojavi razdelnik grupa, a zatim otpustite pločicu. Premeštajte aplikacije u grupe ili ih uklanjajte iz njih tako da organizujete pločice za savršenu produktivnost.\nDa biste imenovali grupu, izaberite prazan prostor iznad nove grupe koju ste kreirali i otkucajte ime.\nUštedite prostor na „Start“ meniju tako što ćete grupisati aplikacije u fascikle. Kreirajte fascikle prevlačenjem jedne pločice aplikacije na drugu pločicu. Premestite koliko god želite pločica u novu fasciklu sa pločicama.


Ristićeva izgubljena godina, posle Zvezde sve je krenulo nizbrdo... - Sportske.net\nU fokusu: Liverpul - O mentalitetu uličnog tabadžije\nRistićeva izgubljena godina, posle Zvezde sve je krenulo nizbrdo...\nGotovo da je nestao sa scene, iako je i dalje član velikog kluba.\nZvezda - Sprema se novi potpis, navijači će biti oduševljeni!Zvezda u utorak pušta u prodaju karte za duel sa BačkomMilan Borjan u sjajnom društvu, još jedno priznanje za Zvezdinog golmanaOptimistička poruka Vujadina Savića, evo šta navijači mogu da očekuju protiv Liverpula!Ostvaruje se Kosanova prognoza o Zvezdi?\nBivši fudbaler Crvene zvezde i svojevremeno njena velika nada Mihailo Ristić sutra će proslaviti svoj 23. rođendan.\nS obzirom da ga dugo već ne viđamo na terenu, prilika je da se podsetimo šta se to s nekadašnjim Zvezdinim univerzalcem dešavalo u proteklih godinu dana, negde od njegovog prethodnog rođendana.\nOn je u julu prošle godine iz Crvene zvezde otišao u ruski Krasnodar i igrom slučaja samo mesec dana kasnije morao je da izađe na megdan svojim bivšim saigračima u kvalifikacijama za Ligu Evrope.\nSigurno se sećate, upravo on je bio najbolji igrač Krasnodara u onoj pobedi od 3:2 nad crveno-belima i najveća pretnja po gol Milana Borjana, ali posle te utakmice nekako je sve krenulo nizbrdo u njegovoj karijeri.\nUbrzo se povredio, pa nije mogao da nastupi u revanšu na ''Marakani'', kao ni u nekolko narednih mečeva, ali se očekivalo da posle jednomesečnog oporavka nastavi tamo gde je stao.\nUmesto toga, sve ređe je dobijao priliku da zaigra, a zimus je usledio neočekivani odlazak u Spartu iz Praga na pozajmcu i mladi srpski fudbaler je još uvek tamo, međutim problem je što i dalje ne igra.\nOd zimus se mogu na prste nabrojati utakmice u kojima je nastupao, a posle onog šokantnog poraza Sparte u Novom Sadu od subotičkog Spartaka (2:0) bukvalno je nestao sa scene.\nIako je u toj utakmici na terenu proveo samo sedam minuta, ispada kao da je baš on platio najveći ceh zbog te neočekivane eliminacije.\nSparta je tada promenila i trenera i Ristić je - ''precrtan''.\nZato je predstojeći prelazni rok veoma važan za nastavak karijere talentovanog fudbalera od koga se mnogo očekivalo. Naravno, očekuje se i dalje, vreme je pred njim. Videćemo da li sledi povratak u Krasnodar ili selidba u neku drugu sredinu, ali očigledno da je odlazak u Prag bio pogrešan izbor.\nDan posle kiksa, nagrada Borjanu: ''Kruna sezone u kojoj je Zvezda potvrdila dominaciju''\nKako staviti 63 trofeja na jedan sto?\nStojke "omanuo sa proročanstvom", ali je osveta zaista bila slatka!\n"Ludnica" u Partizanovom autobusu, igrači slave uz pesme velikog navijača Zvezde!\nSavić se obratio navijačima, otkrio šta će ga boleti ceo život!\nKakav život Tomasa Gravesena!


A. J. 20. januara 2019. 23:15\nDuvan mnogo brže stvara zavisnost nego što se to ranije mislilo i zato stručnjaci smatraju da je važno da se u javnosti više apeluje na ljude da nikako ne počinju da konzumiraju cigarete.\nSamo jedan dim cigarete je dovoljan da se navučete na pušenje, pokazalo je istraživanje londonskog Univerziteta Queen Mary.\nČak dve trećine ljudi koji su se odlučili da probaju duvan postali su svakodnevni pušači, piše Dejli Mejl, a prenosi 24sata.com. Ali, dobra vest je da danas tinejdžeri mnogo manje eksperimentišu nego ranije generacije.\nKoristeći globalne baze podataka, naučnici su proučavali pušačke navike 215.000 ljudi i utvrdili da je malo više od 60 posto ispitanika probalo prvu cigaretu, a od toga je skoro 70 posto stvorilo naviku svakodnevnog pušenja.\n– Ovo je prvi put da se na ovako velikom uzorku dokumentovalo kakvu jaku zavisnost stvara već prvi dodir sa duvanom. Utvrdili smo da je prelaz iz čoveka koji je prvi put probao duvan u čoveka koji svakodnevno puši, iznenađujuće visok, što samo potvrđuje važnost spečavanja da se uopšte eksperimentiše sa duvanom – objasnio je vođa istraživanja Piter Hajek.\nPušenje uništava celo telo, a Srbi dnevno za cigarete potroše 4,1…


NAROD NAPAO VUKA: Zašto ti se žena porodila u Americi a ne Srbiji?\nNaime, na društvenim mrežama mnogi su “osudili” Jeremiće zato što je Nataša trudnoću vodila u Americi gde se i porodila, a inače ovaj bračni par se tamo i upoznao.\nNeki tviteraši su po njima osuli paljbu, zamerajući Nataši što trudnoću nije vodila u Srbiji, ali i Vuku što navodno ne veruje u srpsko zdravstvo.\nNeki su otišli korak dalje, te Jeremićima zamerili što je Nataša trudnoću vodila u drugoj zemlji, jer mnogi Srbi za to ne bi imali novca?!\nIpak, bilo je i pozitivnih komentara. Mnogi su Jeremićima čestitali na prinovi, ne obraćajući pažnju gde se Nataša porodila, zbog čega je drugoj državi vodila trudnoću… Jednostavno, ima i dalje ljudi kojima je drago kada jedna žena žarko želi da postane majka i u tome nakon mukotrpne borbe uspe!


Koje parking grejače nudi grupa Webasto?\nGrejač na vodu\nGrejač na vazduh\nHladan motor ne radi efikasno, brže se troši, a njegov vek trajanja je kraći. To podrazumeva veću potrošnju goriva i veće troškove. Najbolje rešenje je ugradnja grejača na vodu grupe Webasto. Grejač se ugrađuje u rashladni sistem motora i zagreva motor na njegovu radnu temperaturu pre nego se pokrene. Time se postiže spremnost za pokretanje čak i kada su spoljne temperature veoma niske. Pored toga, i unutrašnjost vozila zagreva se na ugodnu temperaturu, a rad motora u mirovanju tokom odmora više nije potreban.\nGrejači na vazduh greju vazduh direktno u grejaču i dovode ga u kabinu. Tako se kabina veoma brzo i efikasno zagreva. Grupa Webasto proizvodi grejače na vazduh u rasponu izlazne snage od 0,9 do 16 kW.


SARAJEVO, Nakon što se u BiH podigla “prašina” oko izjava rukovodioca Regulatorne agencije za komunikacije o monopolu na tržištu audio-vizuelnih medijskih usluga i medijskih usluga radija na državnom nivou, a gdje ja za stvaranje monopola na tržištu BiH, u prvi mah, prozvan “M:tel”, ipak, situacija je sasvim drugačija.\nTo se jasno vidi iz odgovora Regulatorne agencije za komunikacije (RAK) BiH, koji su dostavljeni “Novostima“.\nOdgovor na pitanje oko monopola na tržištu BiH stoji u Analizi maloprodajnog tržišta distribucije audio-vizuelnih medijskih usluga i medijskih usluga radija, koje je uradio RAK, ali još nije objavljena. Ipak iz RAK “Novostima”, na pitanje da li je navedena analiza pokazala dominaciju nekog operatera na teritoriji BiH, odgovaraju sledeće:\n“Ne, niti jednog pojedinačno. Međutim, ako se uzme u obzir da bosanskohercegovačka zakonska regulativa omogućava pravnom licu da ima povezana lica, može se tumačiti da “Telemah d.o.o. Sarajevo”, sa povezanim pravnim društvima ima značajnu tržišnu snagu na maloprodajnom tržištu audio-vizuelnih medijskih usluga i medijskih usluga radija na državnom nivou“, poručuju iz RAK.\n“U cilju obezbjeđenja uslova za podsticanje daljeg razvoja konkurencije na tržištu elektronskih komunikacija i elektronskih medija, u 2017. godini, Agencija je pristupila aktivnostima na provođenju analize maloprodajnog tržišta distribucije audio-vizuelnih medijskih usluga i medijskih usluga radija. Međutim, imajući u vidu da je u međuvremenu došlo do promjena u legislativi Evropske unije, Agencija je prepoznala potrebu da istovremeno provede analize svih relevantnih tržišta elektronskih komunikacija i elektronskih medija u BiH, uključujući i Analizu maloprodajnog tržišta distribucije audio-vizuelnih medijskih usluga i medijskih usluga radija. Tek nakon provođenja i primene novih analiza, kao i pomenute analize regulatorne mjere će biti primjenjene na sve operatere sa značajnom tržišnom snagom na relevantnim tržištima“, pojašnjavaju u RAK.\nInače, zanimljivo je da se u cijelu priču oko monopola u oblasti distribucije audio-vizuelnih medijskih usluga i sadržaja na području BiH nedavno uključio i Savjet ministara BiH u tehničkom mandatu.\nIz ove institucije je zatraženo od Konkurencijskog vijeća BiH da dostavi mišljenje o njihovom postupanju u vezi sa izdavanjem odobravanja pojedinim telekomunikacijskim operaterima u BiH, koji su u prethodnom periodu izvršili kupovinu više firmi u BiH, a što za posljedicu može imati dominantan položaj privrednog subjekta na relevantnom tržištu.\nStav Savjeta ministara može da se smatra i pritiskom na Konkurentsko vijeće. – Pitanje koje se nameće je i “da li se sugestivno poručuje Konkurentskom vijeću “šta da uradi” i kako može određeno geografsko područje biti relevantno tržište ako privredni subjekt posluje u cijeloj BiH? – pitaju se izvori “Novosti”, i dodaju da je zanimljivo zašto u ovom trenutku Savjet ministara to naglašava u zaključku.\n“Zanimljivo je i šta je konkretan povod da Savjet ministara donese zaključke, odnosno i da li je ovo vid pritiska na Konkurentsko vijeće“, ističu izvori našeg lista.\n– Definitivno, zaključcima Savjeta ministara imamo miješanje u rad nezavisnog organa, a pitanje je ko je uopšte predlagač zaključaka i da li su ministri iz RS glasali za iste – kažu naši sagovornici.\n– Naglašavamo, kada je u pitanju tržište distribucije audio-vizuelnih medijskih usluga i medijskih usluga radija, regulatorne obaveze nisu nametnute niti jednom operateru, koji ove usluge pruža u BiH – kažu u RAK


Forum : OpenLink Grupa\nNavigacija: Home \_ O nama \_ Forum\nForum OpenLink Grupe predstavlja mrežu profesionalaca koja podržava ideju istraživanja, razvoja i inovacija u oblasti ekonomije, informaciono-komunikacionih tehnologija (IKT) i održivog razvoja.\nNaša mreža okuplja mlade i motivisane ljude koji su zainteresovani za stalno unapređenje ekonomskih, društvenih i kulturnih prilika u Republici Srbiji. U fokusu rada i zalaganja OpenLink Grupe su mladi istraživači, preduzetnici i profesionalaci kojima je potrebna obuka, podrška i umrežavanje za ostvarivanje poslovnih i ličnih ciljeva.\nOpenLink Grupa kroz događaje, konferencije, seminare i druge vrste obuka i treninga doprinosi ekonomskom i tehnološkom obrazovanju i razvoju u Republici Srbiji i regionu.\nOd našeg osnivanja, organizovali smo niz projekata na kojima se čuo glas nove generacije. Razmenjivala su se mišljenja učenika, studenata i profesionalaca, povezivalo se teorijsko znanje sa praksom, sticala su se nova iskustva. Potrudili smo se da umrežimo ljude koji se svakodnevno obrazuju i napreduju, koji pomeraju granice, koje smo ohrabrili da žele više.\nNaši projekti stvaraju razvojnu platformu za mlade i motivisane ljude — istraživače, preduzetnike i profesionalce koji se bore sa ekonomskim i tehnološkim izazovima današnje epohe. Tokom proteklih godina, više od 1000 učesnika je završilo obuke OpenLink Grupe, koje su im pomogle u njihovim akademskim i profesionalnim karijerama, i motivisale ih da budu lideri u svojim zajednicama.\nVerujemo, da inovativnim pristupom u radu i snagom sopstvenih potencijala, baziranom na stručnosti, primeni znanja i praćenju najsavremenijih trendova, možemo ostvariti značajan uticaj na mlade ljude, kao osnovne pokretače pozitivnih promena u društvenoj zajednici.\nSigurni smo da ćemo zajedno uspeti.


Žitelji Žičke ulice dobijaju asfalt\nPočetak/Društvo/Žitelji Žičke ulice dobijaju asfalt\nGradonačelnica Niša Dragana Sotirovski obišla je sa saradnicima i radove na asfaltiranju Žičke ulice u Panteleju.\n„To je ulica iz dva dela, prvi je oko 220 metara, a drugi 120 metara. Iz te ulice se izlazi direktno na školu isturenog odeljenja “Mika Antić”, i iz tog razloga je zaista značajna ulica iza celokupno naselje i za ljude koji žive u toj ulici”, istakla je predsednica Gradske opštine Pantelej Nataša Stanković.\nPrema njenim rečima u ovoj ulici su rešeni svi imovinsko-pravni odnosi koji su bili preduslov da se uradi vodovodna i kanalizaciona mreža, a potom i da se ulica asfaltira. Rešavanje imovinskih odnosa je problem i u jednom delu ulice Zorana Radisavljevića Čupe, ali se trenutno radi na tome.\n“U ulici Milene Pavlović Barili su još pre mnogo godina rešeni imovinsko-pravni odnosi, čak su urađeni i ivičnjaci i maltene je bila spremna za asfaltiranje, ali to se do dana današnjeg nije desilo”, kazala je Stanković.\nGO Pantelej Nataša Stanković žička ulica


Gubitak čula mirisa: Ljudi koji celi život provode sa anosmijom govore o ovom simptomu Kovida-19 - Ozonpress :: internet portal\nU slučaju Jazmin Salazar, takve mirise joj obično opisuje njen muž. „On je moj odabrani nos“, kaže ona.\n„On mi kaže da je miris meda živahan, ali umirujući – kao osećaj sunčevih zraka na koži dok se sušite posle plivanja.“\n„Činjenica je da su ljudi koji izgube čulo mirisa skloniji depresiji“, kaže Sara Oukli, izvršna direktorka AbSenta, britanske organizacije koja ukazuje na postojanje anosmije.\n„Najčešći uzrok anosmije je infekcija, kao što su prehlada, grip ili sinusitis“, objašnjava Sara Oukli.\n„Drugi uzroci su povreda glave, lečenje radijacijom raka glave i vrata, zloupotreba droga i neka neurodegenerativna stanja kao što su Parkinsonova bolest i Alchajmerova bolest.“\nOdrastajući, Jazmin je verovala da će nekako „naučiti“ da oseća mirise\n„Možda je još manje poznato da vaše čulo mirisa slabi kako starite“, dodaje ona.\n„Smatra se da je oko 30 odsto ljudi starijih od 75 godina anosmično.“\n„Mislila sam da ću naučiti kako da osećam mirise“\n„Kakav si miris dobila?“, pitao ju je jedan od njih. Ali Jazmin nije mogla da oseti ništa, tako da su njeni drugari brzo izgubili interesovanje.\n„Počela sam da oponašam reakcije drugara iz odeljenja i porodice“, kaže ona.\n„Ako je nešto smrdelo i svi su se žalili na to, ili je nešto mirisalo dobro – ja sam se samo slagala s većinom.“\n„Ona je bila iznenađena i odmah me je odvela do lekara, ali mi je on rekao da samo nastavim sa životom i da preduzmem nekoliko dodatnih mera opreza“, priseća se Jazmin.\n„Izraz anosmija nije se pomenuo tokom našeg razgovora.“\nNađite voljenu osobu od poverenja koja će postati vaš „imenovani nos“.\nAli to nije uvek funkcionisalo. „Nikad nisam mogla da procenim da li mirišem dobro ili loše i zbog toga su me zadesila razna neprijatna iskustva, pogotovo na poslu“, kaže ona.\n„Kao onda jednom kad sam zaboravila da stavim dezodorans, a moja koleginica je to primetila.“\nOna sada uvek sa sobom nosi „pribor za higijenu“ sa svim osnovnim potrepštinama.\n„Jedna od naših članica opisala je nemogućnost da oseća miris vlastitog tela kao da se ‘gleda u ogledalu a ne može da vidi vlastiti odraz’.“\n„Lagao sam sebe i druge godinama“\n„Moj deda je takođe imao problema sa mirisima, ali nikad nije govorio o tome.“\n„Jednom smo zamalo loše prošli kad je moja žena spavala, a ja nisam osetio da nešto gori u kuhinji“, kaže on.\n„Tek kad je dim stigao do hodnika shvatio sam da je nešto stravično pošlo po zlu.“\n„Prva osoba kojoj sam to ispričao bila je moja partnerka, a tada sam imao 21 godinu“, priseća se on.\n„Sve te godine lagao sam roditelje, prijatelje, čak i samog sebe, zato što sam mislio da mi niko neće poverovati – to je stanje o kom niko nikad ne govori.“\n„Dok odrastamo, saznajemo za ljude koji ne vide ili ne čuju, ali niko ne govori o ljudima koji ne osećaju mirise“, kaže on.\n„Možemo da počnemo tako što ćemo pominjati reč ‘anosmija’ našoj deci.“\n„Od pomisli da ću izgubiti čulo mirisa obuzela me je panika“\n„Sama pomisao na to ispunila me je panikom – posebno sa profesionalnim implikacijama svega – pa sam to naprosto potisnula“, kaže ona.\nPočetkom godine javno je obelodanila svoje stanje na Instagramu i najavila da je krenula s „obučavanjem čula mirisa“ kako bi ponovo razradila vezu između nosa i mozga.\n„Aktuelni naglasak na ansomniji pruža tračak nade“\nJazmin beleži svoja iskustva na onlajn blogu „Devojka koja ne oseća mirise“.\nJedan posebno loš dan 2016. godine naveo je Jazmin da počne da beleži svoja iskustva na onlajn blogu „Devojka koja ne oseća mirise“.\n„Svaki put kad bih počinila neku grešku zbog mirisa, potonule bi mi sve lađe. Ali onda sam odlučila da izmenim svoj način razmišljanja i da počnem da ukazujem na ovaj problem.“\n„Pomislila sam da bi to moglo da pomogne makar jednoj osobi da se oseća manje usamljeno sa svojim stanjem.“\n„Aktuelni naglasak na ovom stanju zbog pandemije prava je sreća u nesreći“, kaže ona. „Veliko je olakšanje znati da je javnost više informisana o ovome.“\nTo je i tračak nade za neke istraživače u ovoj oblasti. „Ima toliko toga što još mora da se otkrije o anosmiji“, kaže Sara Oukli.\n„Nadamo se samo da će se aktuelni stepen interesovanja za ovo stanje odraziti i na finansiranje istraživačkih projekata.“


PSS: Policajcima na obuci hrana sumnjivog kvaliteta\nPolicijskom sindikatu Srbije javile su se naše kolege iz Bora koji se nalaze na obuci u centru Žandarmerije u Nišu, a koji su dobili hranu sumnjivog kvaliteta. Ovih dana se održavaju obuke za...\nVestionline, Policijski sindikat Srbije 0 komentara\nPolicijskom sindikatu Srbije pristupilo 1.000 novih članova\nReprezentativnom Policijskom sindikatu Srbije kolektivno su pristupila dva policijska sindikata, kao i deo rukovodstva i članstva još jednog policijskog sindikata. Novi članovi PSS su Policijski...\nProtest i šetnja policajaca u Prokuplju (VIDEO)\nIspred zgrade Policijske uprave u Prokuplju se okupilo više od stotinu policajaca koji su na čelu sa Policijskim sindikatom Srbije iskazali nezadovoljstvo.\nPolicijski sindikat ogorčen: Srce stalo zbog premeštaja?\nNova sistematizacija zaposlenih u MUP-u Srbije izazvala je veliko nezadovoljstvo policajaca pošto su mnogi prebačeni na niža radna mesta, s manjim zaradama. Situacija je incidentna, kažu u...\nNačelnik SUK: Neistinite tvrdnje Policijskog sindikata Srbije\nNačelnik Sektora unutrašnje kontrole (SUK) MUP-a Dragan Kujundžić ocenio je danas skandaloznim i netačnim tvrdnje Policijskog sindikata Srbije da je radnik SUK-a Željko L. preminuo po prijemu...


Vesti online / Scena / Šoubiznis / Mik Džeger uspešno operisan, nastavak turneje u julu\nFrontmen rok grupe "Rolingstons", 75. godišnji Mik Džeger, operisan je u Njujorku i oporavlja se "u dobrom zdravstvenom stanju", navodi se danas u izveštaju muzičkog časopisa Billbord.\nDžegeru je u Njujorku zamenjen srčani zalizak u operacionom postupku bez otvaranja grudnog koša - urađena je transkateterska procedura ugradnje aortnog zaliska (TAVI), koja obično dozvoljava kraći boravak u bolnici i brži oporavak pacijenta, prenosi Rojters\nU subotu su "Rolingstonsi" saopštili da otkazuju 17 koncerata u Americi i Kanadi, ali ne i razlog zbog kojeg se odlučio na ovaj potez.\n- Mrzim što moram ovako da vas izneverim, i žao mi je što moramo da otkažemo ove koncerte. Daću sve od sebe da se uskoro vratim na binu - napisao je Džeger tada na društvenim mrežama.\nOčekuje se da će bend "Rolingstons" turneju, koja je prvobitno planirana za april, započeti u julu, navodi Bilbord.


Naslovnica Novine Da li se mire građanska i nacionalna Srbija\nIskoraci nove vlade u pravcu realpolitike, prije svega kada je riječ o Kosovu i EU, sve više približavaju stavove nacionalne i građanske opcije. Iako se sve češće čuju pozivi da vladu naprednjaka i socijalista treba podržati kako ne bi skrenula sa pravca koji je jedva uhvatila čini se da je još rano govoriti o mirenju nekada tako suprostavljene nacionalne i građanske Srbije.\nNapuštanje stastusa quo u politici prema Kosovu, jasna poruka da nema alternative EU, hapšenja zbog korupcije, uključujući i najbogatijeg srpskog tajkuna, je nešto o čemu istim jezikom govore dojučerašnji oštri politički oponenti. No, da li je to dovoljno da građanska opcija pruži nedvosmislenu podršku vladi? Za Nenada Prokića, dramskog pisca i doskorašnjeg visokog funkcionera Liberalno demokratske partije jeste.\n„Nije moja podrška zlatna poluga pa da je čuvam ispod jastuka, jer se sećam Đinđića da ako pravovremeno nismo dali podršku onda smo platili visoku cenu. Ja imam tu ljudsku sposobnost da priznam i političkom neistomišljeniku ili dojučerašnjem političkom neprijatelju da vuče dobre poteze“, kaže Prokić.


TORONTO – Pošta Kanade je u poslednjih deset godina platila skoro 7,5 miliona na ime kazni za parkiranje svojih vozila za isporuku. Napominje se da ova, ali i druga vozila za isporuku, imaju probleme dok se kreću, ali i kada treba da se parkiraju u pretrpanim gradskim ulicama, posebno u Torontu i oko njega. Rešenje ovog problema, koji postaje sve ozbiljniji za Poštu zbog smanjivanja prihoda iz godine u godinu, prilično je složeno, pošto je kompanija regulisana na federalnom nivou, a vozači moraju da poštuju provincijske i opštinske propise.\nMONTREAL – Lider NDP-a Džagmit Sing potvrdio je da mu se lider liberala Džastin Trudo izvinio zbog svojevremenih incidenata sa zatamnjivanjem tena na licu i da je obećao da će preduzeti konkretne akcije protiv rasizma. Sing se saglasio da nije dovoljno samo izvinjenje, već da je za zaustavljanje diskriminacije neophodna promena politike. Komentarišući kontroverzni kvebečki sekularni zakon, Sing, koji kao Sik stalno nosi turban, napomenuo je da je samo njegovo prisustvo u provinciji svojevrstan argument protiv tog zakona.\nTORONTO – Na hiljade zaposlenih u obrazovanju iz čitavog Ontarija, uključujući domare, vaspitače i administrativno osoblje, najavili su početak štrajka za ponedeljak. Sindikat je spreman da pregovara, kako bi se izbegla potpuna obustava rada.\nOTAVA – Objavljena su imena stvaralaca koji su ušli u uži izbor za književne Nagrade generalnog guvernera za fikciju, dokumentarističku prozu, poeziju, literaturu za mlade, ilustraciju knjige za mlade, dramu i prevod, kako na engleskom, tako i na francuskom jeziku. Imena dobitnika nagrada, koje se dodeljuju od 1937. godine, biće saopštena 29. oktobra.\nTORONTO – Bez obzira na jasno uspostavljen sistem plaćanja po usluzi, u Ontariju žene hirurzi zarađuju za četvrtinu manje nego njihove kolege muškarci. Ova razlika se pojavljuje zbog razlika u intervencijama koje obavljaju, odnosno žene hirurzi najčešće ne obavljaju najskuplje operacije, zaključak je analize podataka od 2014-2016. godine.\nTORONTO – Na torontskom aerodromu Pirson, od proleća naredne godine, počeće da se primenjuje najnovija tehnologija za otkrivanje svih vrsta oružja, eksploziva i municije, veštačka inteligencija poznata kao Hedžnjave.\nTORONTO – Ljubitelji serije Schitt’s Creek od ove sedmice će, preko interneta, moći da nabave garderobu i aksesoar koje su glumci imali u nekoj od epizoda. Tu će biti i komada luksuznih brendova, poput Balensijage, Aleksandra Mekkvina i Diskverd2. Kako se naglašava, prosečna cena ponuđenih komada je oko 400 dolara.\nEDMONTON – Liderka Zelene stranke Elizabet Mej obećava da će Alberta biti provincija posvećena održivoj energiji, onoj koja dolazi iz geotermalnih izvora, od sunca i vetra. Tu će biti posla za mnogo više radnika nego što je sada angažovano u naftnoj industriji, tako da nema mesta strahovanjima da će ovaj energetski zaokret ostaviti ljude na ulici.\nKALGARI – Gradsko veće Kalgarija jednoglasno je izglasalo formalnu osudu kvebečkog zakona o zabrani nošenja religijskih simbola na radnom mestu, koji se odnosi na zaposlene u javnom sektoru. Gradonačelnik Kalgarija Nahid Nenši rekao je da taj zakon praktično određuje opštinama koga mogu da zaposle, a koga ne, jer nema isti tretman prema svim verama. Slično kao u Kalgariju, ovakvim formalnim odlukama reagovali su i u Montrealu, Viktoriji, Kičineru i Bremptonu.\nTORONTO – U užem izboru za nagradu Skošabenk Giler, najprestižnije kanadsko književno priznanje, našli su se Immigrant City Dejvida Bezmozgisa, Dual Citizens Aliks Olin, Small Game Hunting at the Local Conjard Gun Club Megan Gejl Kouls, The Innocents Majkla Kramnija, Lampedusa Stivena Prajsa, i Reproduction Iana Vilijemsa. Pobednik će biti proglašen na gala svečanosti, 18. novembra, u Torontu.\nOTAVA – Protekle sedmice u Otavi je boravila Džejn Gudal, 85, najpoznatiji svetski antropolog i primatolog, koja je svetu pomogla da bolje razume šimpanze, njihovo ponašanje i njihovu povezanost sa ljudskim rodom. Ona je ovde bila na čitavom nizu događaja, na kojima je prikupljala sredstva za Institut Džejn Gudal i zaštitu životinja.\nTORONTO – Bivša ontarijska inspektorka za životnu sredinu Dajen Saks je, na prošlonedeljenom protestnom skupu protiv klimatskih promena, izjavila da je provincijska vlada postala prepreka za prevazilaženje problema u vezi sa klimatskim promenama. Ona je rekla da su rezultati na tom polju bili dobri do dolaska konzervativaca na vlast prošle godine, te je stoga potencirala da mnogo zavisi od toga šta izbori donose.\nVIKTORIJA, Britanska Kolumbija – Lider NDP-a Džagmit Sing je, protekle sedmice, na pitanje šta će prvo reći američkom predsedniku Donaldu Trampu kada postane premijer, izrazio nadu da će Tramp biti opozvan pre toga. Sutradan je Sing potvrdio da se nije šalio kada je pomenuo Trampov opoziv. Za razliku od njega, lideri liberala Džastin Trudo i konzervativaca Endru Šir samo kažu da će pratiti dešavanja oko zahteva za Trampov opoziv.\nOTAVA – Najtrofejniji kanadski teniser Danijel Nestor proteklog vikenda je podržao Kraljevsku fondaciju za mentalno zdravlje u Otavi, i podelio neka od svojih iskustava koja je stekao sa dvanaest Gren slem titula i zlatnom olimpijskom medaljom. Nestor je prošle godine primljen u kanadsku Kuću slavnih tenisera.\nTORONTO – Provincijska vlada saopštila je da ukida agenciju koja vrši nadzor ocenjivanja filmova u provinciji. Kako se ističe, time će se uštedeti izdvajanja filmske industrije, čak do dva miliona godišnje, za dažbine za klasifikaciju i licenciranje pre odobravanja filmova za prikazivanje u provinciji. Vlada planira da stvori moderni program za klasifikaciju filmova, uz konsultacije sa odgovarajućim agencijama, federalnom vladom i publikom.\nOTAVA – Broj lekara u Kanadi povećava se po stopi koja je više nego dvostruko veća od rasta broja stanovnika i sada ih ima više nego ikad, 241 na stotinu hiljada stanovnika. Na osnovu podataka Instituta za zdravstvene informacije, u periodu od 2014-2018. godine, broj lekara porastao je u zemlji za 12,5 odsto, a stanovnika za 4,6 odsto. Najviše lekara dobili su Manitoba i Britanska Kolumbija, za po više od 17 odsto, a najmanje Kvebek, 5,9 odsto.\nHAIDA GVAI, Britanska Kolumbija – Severn Kulis-Suzuki, aktivistkinja za zaštitu planete i ćerka poznatog aktiviste Dejvida Suzukija, još davne 1992. godine, kao dvanaestogodišnjakinja, na konferenciji o zaštiti planete Zemlje u Riju, održala je moćan govor, upozoravajući na klimatske promena. Na njen govor se tada nije obratila velika pažnja, zato što promene klime nisu još bile toliko primetne, a i zaboravilo se, moguće jer tada nije bilo društvenih mreža. Pojava švedske tinejdžerke Grete Tunberg podsetila na taj događaj.\nOTAVA – Statistička služba je saopštila da je u 2017. godini dohodak najbogatijih rastao brže nego kod ostalih, a porezi su im se smanjili.\nTORONTO – Ontarijski fiskalni inspektor kaže da će, zbog odluke provincijske vlade da poveća broj učenika u odeljenjima, u narednih pet godina broj nastavnika biti smanjen za oko deset hiljada. Vlada, pak, tvrdi da će ih u sistemu biti tek za 3.475 manje i da je to neophodno u cilju borbe protiv budžetskog deficita od 7,4 milijardi dolara. Razlika se javlja jer vlada računa koliko nastavnika neće imati posao u odnosu na sadašnji njihov broj, a inspektorat njihov broj gleda u odnosu na to koliko bi ih bilo potrebno da se ne povećava broj učenika po odeljenju.\nOTAVA – Po podacima Inicijative za prevenciju porodičnog nasilja kod rizičnih grupa, između 2010. i 2018. godine, u Kanadi su 662 osobe smrtno stradale od posledica porodičnog nasilja, što je u proseku 70 godišnje. No, po rečima Pitera Džefa, direktora Inicijative, i jedna osoba je previše, te se ovo i dalje smatra za veliki problem u čitavoj zemlji.


autor: Filip Uzelac 06.11.2014 0\nPobedom nad ekipom Slobode point u osmini finala Kupa Srbije Vojvodina je nastavila svoj trijumfalni put ove sezone. Večernji termin utakmice nagoveštavao je manji broj gledalaca.\nMeđutim, FK Vojvodina je domaćinski odreagovala i odredila besplatan ulaz na istočnu tribinu stadiona.\nNovosađani ni ove večeri nisu zakazali. U naboju pozitivne energije zbog više nego uspešnih rezultata ove sezone, oko stadiona i unutar njega jedino se mogu videti nasmejana lica. Po dugačkom redu na ulazu na tribine reklo bi se da dolazi neki evropski klub, a ne da je u pitanju utakmica Kupa sa srpskim drugoligašem iz Sevojna.\nDok najverniji navijači sa severa podgrevaju atmosferu navijačkim pesmama, najbrojniji deo publike, koji se nalazi na istoku, snažnim aplauzom podržava veoma mladu ekipu domaćina. Velika grupa studenata odgovara na prozivke navijačke grupe Firma sa severa i pridružuje im se u pevanju pesama. Tu su i zaljubljeni parovi, ali i oni najmlađi, od dvogodišnje devojčice koja cupka na tatinim ramenima uz taktove pesme Ćiribu-ćiriba, do malog dečaka koji pogubljeno sluša buku stadiona, čvrsto držeči svog dedu za ruku. Nedostatak utakmica u velikom rangu je doprineo tome da gosti uđu u meč uplašeno. Vojvodina odmah kreće ofanzivno kako bi što pre preuzela kontrolu nad utakmicom. Rani gol domaćina je uzbudio masu, tako da se malobrojni navijači gostiju uopšte ne čuju, uprkos velikom trudu. Zapadna tribina prikazuje pravi gospodski mentalitet Novosađana – gledaoci bez uvreda i fer bodre svoj tim, ali ipak uzdržanije od ostalih delova stadiona. Svako ko se razočarao u srpske tribine i odustao od dolazaka na stadione, shvata da je možda došlo vreme da se na njih vrati, jer je atmosfera u Novom Sadu daleko od one zahvaljujući kojoj smo zaradili lošu reputaciju i mnoge kazne od UEFA-e. Ipak, utakmice Kupa sa izraženim favoritom nisu baš okarakteristane kao utakmice visokog rizika, pa tribine deluju smirenije nego inače. Činjenica je da, iako je često gorući problem našeg fudbala, bezbednost na stadionu ove večeri nikome nije ugrožena. Publika u ulozi roditelja bodri Vošine dečake na terenu. Mnogo raznolikih navijača koji se dobro zabavljaju ne odaju utisak straha, niti iko uopšte pomišlja da nešto loše može da se desi.\nTek što se početna euforija od gola stišala, spiker javlja rezultat iz Beograda ‒ Partizan je odigrao nerešeno i Vojvodina je prva na tabeli. Gromoglasan aplauz se prolomio Karađorđem, smeh i radost su na licima, jer posle mnogo, mnogo vremena novosadska Stara dama predvodi domaće prvenstvo.\n‒ Tako im i treba, vala su se uobrazili – kaže neko sa tribina, dok radi inat Novosađana koji su konačno izašli iz neopravdane medijske senke, koju su beogradski večiti rivali bacilli na najbolji fudbalski klub iz Vojvodine.\nU drugom poluvremenu je viđeno manje šansi. Lopta je u posedu domaćina, igra je umrtvljena, i može se reći da je ekipa Vojvodine rutinski završila utakmicu i osigurala prolaz dalje. Na kraju meča, kao i uvek, veliki naklon igrača prema publici i još jedan ogroman aplauz za pulene trenera Marića.\nViše medijske pažnje, ali pre svega i mnogo veći novac koji ulažu beogradski klubovi, dovodi do toga da se Beograd i igranje u nekom od večitih rivala ipak smatra krunom karijere u srpskom fudbalu. Manji klubovi sa više ili manje uspeha povremeno pokušaju tu slavu da ukradu, ali uglavnom bezuspešno. Jedini zdrav način poslovanja koji se na neki način odupire toj mašini je primer novosadskog kluba, koji počiva na podmlatku. Sva ova euforija, medijska propraćenost i polako vraćanje navijača na stadion dešava se zbog Vošine dece, koja su trenutno u vrhu u svim selekcijama u kojima se takmiče, od najmlađih, pa da onih najstarijih superligaša, od jedva dvadesetak godina. Ponekad i čelnici kluba ne mogu da izdrže pritisak, pa neki igrači i zaigraju u Beogradu, ali ovi mladići odaju utisak da neće otići sve dok se titula ne osvoji. Videvši uživo igru ovih mladih momaka, gde se primeti svaki primljen udarac, bol i trud koji se ulaže, može se pomisliti da budućnost fudbala ipak nije uvek tako siva. Ukoliko bi manji klubovi negovali, ali i zadržavali svoje mlade selekcije, mogli bi biti uspešniji i tako izaći iz senke većih klubova koji su često (ne)opravdano u centru pažnje.


Kon: Razmišlja se o pooštravanju mera - Ritam Grada - vesti Kragujevac\nPočetna Vesti Kon: Razmišlja se o pooštravanju mera\nEpidemiolog Predrag Kon izjavio je da se razmišlja o pooštravanju mera, jer je jasno da se ne može sedeti “skrštenih ruku”, ako se broj zaraženih od koronavirusa bude povećavao.\n“Očekuje se taj porast da traje još ove nedelje i sledeće. Ako uspemo da ga usporimo, onda će i treće nedelje da ide taj porast, ali onda bi to bilo usporeno i dobro bi bilo što je ovako paradoksalno. Posle toga, nadam se da ćemo uspeti da zaravnimo krivu”, rekao je Kon za TV Pink.\n“Imamo pred sobom krajnje ozbiljan period. To važi za celu Srbiju, ali je trenutno najozbiljnija situacija u Beogradu”, naglasio je Kon.\n“Imali smo julski talas i možda ćemo imati nešto bolju situaciju u odnosu na ostatak Evrope. Međutim, porast broja obolelih se očekuje i restrikcije će biti neophodne”, predvideo je Kon.\n“Virus se najviše prenosi u mestima za zabavu i tu treba najviše da utičemo. Menjaće se zakon jer je sankcija, izgleda, neophodna”, predočio je Kon.\n“Ako hoćemo da nas virus ne napada, stavljamo maske, ali svi, nema više pregovaranja oko toga”, zaključio je Kon.\nPrethodni članakRevija horor filmova u CINEPLEXX-u\nSledeći članakPredstava „Želim da budem normalan“ u PZD


Vukota Govedarica na čelu gatačkog SDS-a\nDelegati Srpske demokratske stranke u Gacku su, na juče održanoj Izbornoj skupštini, izabrali Vukotu Govedaricu za predsednika Opštinskog odbora. Govedarica je za Radio- Gacko rekao da je, iako jedini kandidat, na tajnom glasanju dobio poverenje svih delegata. To je po njemu izraz jedinstva članova stranke.\nNakon perioda konsolidacije koji je usledio posle lokalnih izbora krajem 2020. i nastojanja da se zaustavi osipanje članstva, Govedarica je najavio da će u narednih mesec dana formirati Opštinski i Izvršni odbor i aktivnije krenuti sa radom u opštini Gacko. Najavio je i formiranje aktiva mladih i aktiva žena.\nNEWER POSTOglasio se Šmit: Akti NSRS prijetnja stabilnosti u BiH\nOLDER POST“Birači su nam poslali poruku“ Miličević izjavio da je opozicija u Prijedoru bila razjedinjena i dezorganizovana


Ove nedjelje Omladinska kulturna manifestacija Dani sevdaha „Vranduk-Zenica 2020“ - Zenicablog\nOve nedjelje Omladinska kulturna manifestacija Dani sevdaha „Vranduk-Zenica 2020“\nvogodišnja Omladinska kulturna manifestacija Dani sevdaha „Vranduk-Zenica 2020“ održat će se u restoranu „Tapas“ u Zenici, ove nedjelje, 11.10.2020.godine, u 20 sati.\nRazlog kašnjenja i promjena mjesta održavanja manifestacije, koja se trebala održati u ljetnim mjesecima u trvrđavi Vranduk, je pandemija izazvana koronavirusom, COVID-19, koja je pogodila cijeli svijet i odluka direktora Muzeja grada Zenica da otkaže sva kulturna dešavanja u trvđavi Vranduk.\nIz Udruženja „Vranduk-Zenica 2020“su prihvatili tu odluku, jer je zdravlje svih učesnika i građana prioritet, pa su se odlučili za restoran „Tapas“, kao najpovoljnije mjesto u cilju sigurnosti i pridržavanja mjera i preporuka kriznog štaba.\nFestival sevdaha „Vranduk-Zenica 2020“ će biti revijalnog, a ne takmičarskog karaktera, zbog zaštite svih takmičara koji dolaze iz cijele BiH i starosne dobi do 21 godinu je prioritet.\nIz organizacije ove manifestacije napominju sponzore, medijske pokrovitelje ili na drugi naćin dodatno pomognu u ostvarivanju gore navedenih ciljeva i da dostojanstveno obilježe i nastave tradiciju održavanja ove manifestacije, koja ozbiljno postaje kulturni brend ovog grada, kantona ZDK i Federacije BiH.\nKažu da bi im bila čast i zadovoljstvo da prisustvuju ovoj kulturnoj manifestaciji.\nIz Udruženja „Vranduk-Zenica 2020“ poručuju:\n-Nadamo se da će naredne godine, kada slavimo jubilarnu 15. godinu Festivala, sve ponovo vratiti u tvrđavu Vranduk, kao jednu od najljepših destinacija za održavanje manifestacije ovog i sličnog karaktera, značajnog za Grad Zenicu i Federaciju Bosne i Hercegovine.\nTagovidani sevdaha vranduk


Bezobrazni Hrvat na kvarno udario Mesija (VIDEO)\nFudbaleri Juventusa potpuno zasluženo savladali su Barselonu sa ubedljivih 3:0 u prvom četvrtfinalnom meču Lige šampiona, ali među njima je bilo i onih koji su se služili prljavim trikovima...\nMesi poludeo na saigrače: Argentinac traži od Enrikea da dvojicu izbaci iz tima\nPorazom od Malage od 2:0 Barselona je propustila priliku da uhvati priključak sa Realom, a najbolji igrač tima Leo Mesi pronašao je glavne krivce za slabu partiju tima u Andaluziji.\nCifre od kojih se vrti u glavi: Ronaldo za jednu sezonu kao Novak za celu karijeru\nČuveni “Frans fudbal” sproveo je istraživanje o zaradama najboljih svetskih fudbalera i trenera, a rezultati su zapanjujući, makar kada se radi o velikim zvezdama.\nTo bi bio transfer veka: Mesi u Realu?\nKada se desi i najmanji problem u Barseloni u konkurentskom Realu pokušavaju na svaki način da doliju ulje na vatru, a isto je i u obrnutoj situaciji. Sada je na udaru najbolji igrač Katalonaca...\nMesi predmet šala zbog ovog poteza (VIDEO)\nBarselona je doživela debakl u prvom meču osmine finala Lige šampiona u duelu sa Pari Sen Žermenu što je dovelo do velikih problema u katalonskom timu.\nMesi oborio još jedan rekord (VIDEO)\nFudbaleri Barselone su u subotu na Kamp Nou stadionu savladali Atletik Bilbao sa 3:0, a jedan od tri gola postigao je i najbolji igrač tima Leo Mesi.\nFudbalska opera ćelavog mađioničara: Čovek koji je navijačima doneo spektakl\nMesi demantuje glasine\nRekord koji samo čeka da ga Mesi obori\nNajbolji fudbaler Barselone i jedan najboljih igrača svih vremena Leo Mesi nalazi se na korak do obaranja još jednog u nizu rekorda koji su u njegovim rukama (nogama).\n"Federer je Bog i najbolji teniser ikada"\nSve češće popularni sportisti sa svojim navijačima komuniciraju putem društvenih mreža, a neretko prave i mini konferencije kada svojim pristalicama odgovaraju na pitanja.\nRonaldo i Mesi su "druga liga": Imaće 16 miliona veću platu od Portugalca\nAko mislite da se u evropskim klubovima vrti veliki novac šta tek reći o transferima i platama u Kini? Poslednja vest dobro je uzdrmala fudbalsku javnost pošto će najplaženiji igrač nastupati...\nĐoković kao Leo Mesi ili Tajger Vuds\nNešto lošiji rezultati u drugom delu sezone koštali su Novaka Đokovića prvog mesta na ATP listi. Pad u formi i zasićenost tenisom engleskim medijima pokušao je da objasni Boris Beker, trener...


Saopštenje Mitra Vidakovića: Ne možete prevariti Mojkovčane!\nponedjeljak, 06 novembar 2017 22:41\n,, Povodom saopštenja Demokrata koje potpisuje Stanić, a sastavlja neko ko sasvim izvjesno ni Mojkovac, a ni Mojkovčane ne poznaje, želimo da podsjetimo građane na nekoliko nepobitnih činjenica”, rekao je Mitar Vidaković kandidat za odbornika sa liste ,, Za naš Mojkovac- DPS Milo Đukanović”.\nOpština Mojkovac predstavlja primjer domaćinskog upravljanja i racionalnog korišćenja budžetskih sredstava. Na to nas jasno podsjeća podatak da Opštinu Mojkovac karakteriše nezaduženost, kao važna pretpostavka za nesmetano funkcionisanje lokalne samouprave.\nOdgovoran menadžment na čelu sa uvaženim Dejanom Medojevićem obezbijedio je optimalan broj zaposlenih, usmjerio rad lokalne samouprave u pravcu razvoja i napretka grada Mojkovca i okolnih sela. Probijanjem puta Vragodo-Vrioca-Žarski kao i započinjanjem prve faze regionalnog puta Mojkovac-Lubnice, ova vlast na čelu sa Demokratskom partijom socijalista stvorila je sve pretpostavke da Mojkovac bude prepoznat u sjevernom regionu kao stožer razvoja gradske i seoske, ali i regionalne infrastrukture.\nŽelimo da podsjetimo naše uvažene Mojkovčane da je upravo ova vlast u prethodnom četvorogodištu predano radila na započinjanju projekata koji će Mojkovac učiniti novom turističko-rekreativnom zonom. Postojeća vlast je orijentisana prije svega kvalitetnom i odgovornom načinu uređenja našeg Mojkovca, grada iz kojeg mladi neće odlaziti već će u njemu prepoznati šansu za prosperitet!\nDanas, nekoliko nedelja uoči 26. novembra, dana kada će Demokratska partija socijalista pobijediti ubjedljivije nego ikada, Demokrate panično pokušavaju ubijediti građane Mojkovca da je došlo vrijeme promjena, one iste građane koji su svjesni da ni potpisnik saopštenja – Stanić nema niti jedan dan radnog iskustva na rukovodećim ili administrativnim poslovima u lokalnoj samoupravi.\nPokušavaju ubijediti sami sebe da im je lista veoma sadržajna, ali naši sugrađani kao odgovorni domaćini znaju da im gradonačelnik ne može biti neko ko ne biva pitan čak ni kada su partijska saopštenja na lokalnom nivou u pitanju, neko koga Mojkovčani ne doživljavaju kao odgovornog političara, a ponajmanje kao nekog lidera i vizionara razvoja našeg grada. Vjerujemo da je gospodin Stanić svjestan da neke fraze o partijskim knjižicama, program reformisanja Opštine i neke službe o kojima je govorio, nijesu odraz odgovorne i dobronamjerne kritike već sitne floskule, koje služe u reklamne svrhe lažnom caru Aleksi Bečiću.\nŽelimo da podsjetimo, takozvanu “novu snagu”, kako oni sebe samoreklamerski nazivaju, kao i lažnog cara Aleksu, da su partijske knjižice prošlost i da odgovorna vlast kakva je dosadašnja u Mojkovcu isključivo u svojim redovima zapošljava stručne i kompetentne ljude, domaćine koji žele dobro Mojkovcu.\nPravi primjeri partijskog zapošljavanja, sreću se u primorskim opštinama, u onima u kojima su Demokrate na vlasti. Da li govorite o tom novom vremenu i talasu promjena kada je u pitanju slučaj ,,Vujović“, kada ste za glavnog administratora Opštine Kotor postavili sina direktora vaše partije? Ili možda mislite na masovno zapošljavanje u Budvi i HercegNovom, koje se pod palicom Demokrata sprovodi?\nMladi ljudi Mojkovca prepoznaju viziju razvoja sjevera , a samim tim i svog i našeg Mojkovca, a takvu jasnu viziju jedino ćemo ostvariti sa našom Demokratskom partijom socijalista i sa našim uglednim domaćinima Mojkovca!\n,,Odbornička lista ,, Za naš Mojkovac“ predstavlja spoj iskustva i mladosti, snage i jedinstva, pozitivnog duha i ljubavi prema svom gradu zbog kojih ćemo od 26. novembra odgovorno nastaviti sa kreiranjem politike za naš Mojkovac!”, istakao je Mitar Vidaković.\nMitar Vidaković, kandidat za odbornika sa liste ,, Za naš Mojkovac- DPS Milo Đukanović"


5 košuta, 2 jelena i jedan špizer stigli na Zlatibor\n7 April 2022 / Izvor: Zlatiborpress\nU okviru druge godine nastavka projekta Lovačkog udruženja koji ima za cilj naseljavanje jelena na području Zlatibora, u sredu 6.og aprila je stigao poslednji kontigent za ovu godinu u kome je doveženo 8 jedinki : 5 košuta, 2 jelena i jedan špizer.\n"Ovo je druga godina kako dobijamo jelene. Prošle godine smo dobili 19 i sada ih ukupno ima 24. Čekamo da se otele košute, da telad malo odrastu i onda otvaramo i njih da idu napolje i da se sami snalaze", rekao je Goran Radović, upravnik lovišta.\nJelenima će trebati malo vremena da se adaptiraju na nove uslove bez snega. Istovremeno, deo jelena koji je pušten u prirodu već je počeo da prelazi na teritoriju BiH. Upravnik lovišta, Gorana Radović je ovom prilikom naglasio da su kazne za pokušaj krivolova ogromne.\n"Sada je problem zbog transporta što je malo veće uznemiravanje košuta i ne znam šta će biti oko telenja. Sve se to prati, proširili smo mrežu i naše Lovačko udruženje i Lovački savez koji podržavaju ovaj projekat, svi su uključeni", dodaje Radović.\n"Mi nemamo zabeleženo da smo imali gubitke od predatora. Imali smo dva gubitka prošle godine od čega je jedna povređena košuta koja je stradala od pasa lutalica i mlađi jelen je stradao od starijeg jelena. To su slučajevi koji su se desili zimus ostalo je za sada sve kako treba", kaže Milun Melović, stručna služba LU "Zlatibor".\nZa sad su ukupno doseljene 24 jedinke koje se drže radi razmnožavanja, a u nekom budućem vremenu puštanja u divljinu. U planu je da kada dostignu određeni broj, budu puštene u lovišta. Do tada će se pratiti njihovo napredovanje i prilagodjavanje planinskoj klimi.\nPriroda Zanimljivosti Opština Čajetina, Zlatibor


Potpisujte, samo potpisujte...\nU jednom slučaju sud je presudio da banka koja je klijentu obradu kredita naplatila 1.700 evra, mora ovaj iznos da mu vrati zbog “neosnovanog bogaćenja banke”. Presude, doduše, još nisu pravosnažne jer su se banke žalile na njih.\nDejan Gavrilović, predsednik Udruženja bankarskih klijenata “Efektiva“, veruje da će drugostepene presude potvrditi prvostepene odluke. Skeptičan je, međutim, u pogledu toga da će banke da promene nešto u svom poslovanju, osim ako ih neko na to ne natera.\n- NBS bi mogla nešto da uradi, da traži izmene Zakona o zaštiti korisnika finansijskih usluga, kako bi bilo jasno definisano da banke ne smeju da naplaćuju ništa više sem kamate, u koju treba da uračunaju sve svoje troškove - kaže Gavrilović za “Blic”.\nDruga strana priče je da banke, koristeći se ovom praksom, isti posao - obradu kredita - koji ne zavisi od visine pozajmice, naplaćuju više, što je veći zahtev za kredit.\n- Ako jedan klijent podigne kredit od 10.000 evra, a drugi od 1.000 evra, banka će od obojice naplatiti npr. jedan odsto provizije za obradu kredita, odnosno od prvog će naplatiti 100, a od drugog 10 evra. Banka je s obojicom obavila isti posao, pa bi i troškovi, ako ih ima, morali biti identični - kaže Gavrilović.\nDejan Gavrilović: Naknada za obradu kreditnog zahteva je od 0,5 do čak četiri odsto, u zavisnosti od poslovne politike banke i vrste kredita\nOn ističe da banke koriste i druge “fantomske provizije”, poput “godišnje provizije za administriranje kredita”, kako bi dodatno zaradili na građanima.\nU bankama s kojima smo kontaktirali nezvanično priznaju da je reč o “manipulaciji u komunikaciji”, ali ističu da nisu prekršili nijedan zakon jer u ugovorima prikazuju sve troškove. Neke, međutim, manipulišu tako što snize kamatu, ali povećaju naknadu za obradu kredita.\nPresude koje su donete otvaraju put korisnicima kredita koji su platili proviziju da u sudskom postupku potražuju svoj novac nazad. Gavrilović ističe da građani treba da traže “ništavost ugovorene obaveze”, kao i da je postupak moguće pokrenuti bez obzira na to kada je ugovor o kreditu sklopljen jer u ovom slučaju nema zastare.\nNBS: SVE JE PO ZAKONU\n“Banka ima pravo da utvrđuje i ugovara vrste naknada saglasno opštim uslovima poslovanja banke, a njihovu visinu utvrđuje na osnovu usvajanja svojih internih akata, tarife, pri čemu su dužne da uslove istaknu u poslovnicama”, navodi se u odgovoru Narodne banke na pitanje “Blica” da li će reagovati na ovakvu praksu.


Gojbulja: Petković i Rakić posetili Nikolu Perića - Radio Kontakt Plus\nGojbulja: Petković i Rakić posetili Nikolu Perića\n16:18, 22.07.2021Izvor: Radio Kontakt Plus\nDirektor Kancelarije za Kosovo i Metohiju Petar Petković i predsednik Srpske liste Goran Rakić, posetili su danas u selu Gojbulja (opština Vučitrn) dečaka Nikolu Perića, kojeg je pre dvadesetak dana pretukla grupa Albanaca.\nPetković tvrdi da je od početka godine do sada registrovano 85 incidenata na Kosovu i Metohiji.\n"Borimo se da sačuvamo mir. Finansijski i u svakom drugom smislu nastavićemo da pomažemo, kako bismo omogućili našem narodu na KiM, posebno južno od Ibra, da ima život dostojan čoveka u XXI veku", kazao je Petković.\nPoručio je da "država Srbija brine o svakom našem čoveku, svakom našem detetu, jer su deca na KiM budućnost opstanka i ostanka našeg naroda".\nNikola Perić se plaši za svoju bezbednost, kažu iz Kancelarije za KiM.\n"Nije mi svejedno da izađem sada da igram fudbal, ni da izađem na ulicu... Meni ni ranije nije bilo svejedno, a posebno sada nakon prebijanja. Pre desetak dana su mi bacili petarde ovde i tada sam se uplašio. Meni ova poseta mnogo znači", rekao je Nikola.\nPredsednik Srpske liste i ministar za zajednice i povratak u kosovskoj vladi, Goran Rakić, poručio je meštanima sela u opštini Vučitrn da će ministarstvo na čijem je čelu pomagati srpskom narodu u tom kraju.\n"Trudim se da svakodnevno budem na terenu sa svojim timom i konkretno pomažem ugroženim porodicama. To je pravi i jedini način da sačuvamo naš narod na ovim prostorima", rekao je Rakić.\nIzrazio je zabrinutost zbog, kako se navodi u saopštenju, učestalih napada na srpski narod i imovinu SPC na KiM.\n"Svakodnevni incidenti pokazuju da Srbi nisu dobrodošli nazad na KiM, a na one koji već žive ovde vrši se pritisak kako bi se iselili. Tako ne možemo graditi mir i suživot", dodao je Rakić.\nTagovi: Goran RakićVučitrnPetar Petković\nPoložen kamen temeljac za izgradnju kuće porodici Nešić iz Srbovca\nRakić i Vigemark o bezbednosnoj situaciji i povratku raseljenih lica na Kosovo\nRakić sa šeficom švedske diplomatije o problemima nevećinskih zajednica na Kosovu\nNiš: Rakić sa raseljenima o procesu povratka na KiM\nLeposavić: Milosavljevićima uručeni nameštaj i bela tehnika\nNa Kosovu još jedan smrtni slučaj, novoobolelih 70


Niška inspekcija rada, zajedno sa sanitarnom inspekcijom i epidemiolozima niškog Instituta za zaštitu zdravlja, utvrdila je da fabrika Jura u Nišu u potpunosti poštuje epidemiološke mere protiv infekcije koronavirusa.\nInsepkcija nije utvrdila nepravilnosti izuzev što radnicima ne meri temperaturu na ulazu u fabriku već na njihovom radnom mestu, što će im biti naloženo da isprave, saopštili su za Danas u Ministarstvu za rad, boračka i socijalna pitanja.\nPoslodavac proizvodnog pogona Jure u Nišu je organizovao rad u tri smene sa manjim brojem zaposlenih, a tako da ne trpi proces proizvodnje, i sprovodi i redovno čišćenje i provetravanje prostorija.\nZaposlenima je izdao na korišćenje propisana sredstva i opremu za ličnu zaštitu na radu i sprovodi pojačanu higijenu i dezinfekciju radnih i pomoćnih prostorija, o čemu vodi evidenciju.\nIzradio je uputstva i instrukcije o merama i postupcima za sprečavanje pojave epidemije zarazne bolesti, sa informacijama o simptomima, a zaposleni se na razglasu, na svaka dva sata, upozoravaju na obavezu nošenja maski i pridržavanja mera prevencije, naveli su u Ministarstvu rada.\nNadzor je obavljen prošlog petka, 9. oktobra, pred zasedanje niškog Gradskog štaba za vanredne situacije, u ponedeljak 12. oktobra, na kojem je obnarodovano da je niška Jura epidemiloško žarište, zbog kojeg će Grad “zatražiti pomoć Republike”.\nSindikat: Juri država gleda kroz proste\nNa sednici Gradskog štaba, prošlog ponedeljka, rečeno je da u niškoj Juri “nema sprovođenja svih mera”, uz upozorenje da je tokom septembra i u prvoj polovini ovog meseca koronavirusom inficirano 68 zaposlenih, što čini čak 60 odsto ukupno zaraženih u Nišu u tom periodu.\nSindikat Sloga je potvrdio takvu informaciju, uz ocenu da država Juri “gleda kroz prste” od njenog dolaska u Srbiju, pa i u vreme epidemije.\nRadnici niške Jure, koji su želeli da ostanu anonimni, kazali su za Danas da u fabrici nema propisane fizičke distance, a da ona zbog prirode posla nije ni moguća.\nU fabričkom autobusu koji vozi radnike na posao je “ogromna gužva” i uz radnike koji sede stoji još njih 15 do 20. Kompanija je svakom zaposlenom od početka epidemije koronavirusa dala samo šest pamučnih maski.\nNa početku epidemije, u martu, na svakoj proizvodnoj liniji postojala je bočica sa alkoholom, a sada im “samo jednom na ulazu isprskaju ruke”. U poslednjih mesec dana im nisu merili temperaturu, ni na ulazu ni na radnom mestu, kazali su oni.


Konferencija u Mostaru: Administracija nema odgovornosti prema građanima - Klix.ba\nBiH Konferencija u Mostaru: Administracija nema odgovornosti prema građanima\nKonferencija u Mostaru: Administracija nema odgovornosti prema građanima\n2.12.2014. u 14:07\nMostar lokalna samouprava\nU Mostaru je danas održana godišnja konferencija Sistem obuke za jedinice lokalne samouprave sa međunarodnim karakterom u organizaciji Federalnog ministarstva pravde i lokalne samouprave Republike Srpske.\nCilj konferencije je predstavljanje napretka u provedbi programa obuke za zaposlene izabrane zvaničnike i načelnike u općinskim i gradskim upravama u 2014. kao i razmjena iskustava sa predstavnicima agencija i instituta koje se bave pružanjem obuke u susjednim državama.\nVesna Travnjanin, direktorica saveza općina Federacije BiH na konferenciji posebno se je osvrnula na edukaciju izabranih vijećnika.\n"Bitno je da oni shvate svoju ulogu u kojoj mogu popraviti ili potaknuti položaj lokalne samouprave. Ovakve edukacije doprinose daljnjem napretku jedinica lokalne samouprave. Nesporno je da se samo obrazovan kadar može uhvatiti ukoštac sa silnim problemima i da pri tome zaista nismo vezani ni za jednu političku opciju u smislu političkih interesa", kazala je Travnjanin.\nKoordinator za obuku iz Saveza općina i gradova Republika Srpske Sanja Krunić ukazala je na sličnost problema u oba BiH entiteta.\n"Na konferenciji ćemo predstaviti rezultate koje smo u ovoj godini realizirali kada je u pitanju edukacija izabranih zvaničnika. Naša dva saveza surađuju i suočavaju se sa sličnim problemom", kazala je Krunić.\nGordana Zoretić iz Ministarstva uprave RH kazala je kako je u Hrvatskoj na snazi strategija razvoja javne uprave što uključuje cijeli javni sektor državne službe i lokalne samouprave.\n"Kod nas je lokalna samouprava dosta samostalna. Ministarstvo je dijelom zaduženo za lokalnu samoupravu u smislu određivanja propisa i zakona. Sretni smo da na ovakvim događanjima postoji mogućnost suradnje i da možemo razmijeniti iskustva sa zemljama u regiji", rekla je Zoretić.\nMostarski gradonačelnik Ljubo Bešlić nazvao je današnju konferenciju prilikom da se podigne nivo rada državnih službenika.\n"Ipak, Mostar u tome segmentu ima manje problema nego neke druge sredine. Mostar ima više političkih problema. Ni nakon 19 godina nakon rata nemamo učinkovitu državu, ni vladavinu prava, a niti odgovornosti administracije prema građanima", kazao je Bešlić\n1h 29min 34\n1h 52min 22\n3h 11min 9


Na svakom PandoPad uređaju instalira se klijentska aplikacija. U našoj ponudi su licence za interaktivne (INTERACTIVE), neinteraktivne (PLAYER) i FUN klijente.\nLicencni model posebno je dizajniran kako bi vam omogućio optimalnu skalabilnost vašeg PandoPad sistema i jednostavno dodavanje novih jedinica.\nPandoPad koristi sopstveni sistem za upravljanje sadržajem - PandoPad® Manager. PandoPad® Manager je napredni CMS sistem (Content Management System), izuzetno jednostavan za korišćenje. PandoPad® Manager je moguće administrirati kroz web pretraživač sa svih vrsta računara: PC, laptop, tablet, smart telefon.


Tanjug 2. septembra 2019. 12:37\nBEOGRAD – Večerima vokalnog džeza, 24. oktobra, kada nastupa američka vokalna diva Dajen Rivs, i akustične džez tradicije, 27. oktobra, koju slave Mingus Big Band i legendarni saksofonista Čarls Lojd, Dom omladine Beograda pridružuje praznik za ljubitelje fjužna u Kombank dvorani 23. oktobra, kada će nastupiti čarobnjak bas gitare Stenli Klark sa svojim bendom, najavili u danas iz DOB.\nStenli Klark je zauzeo mesto na džez Olimpu još sredinom sedamdesetih, kao osnivački član proslavljenog fjužn sastava Return To Forever i uspešan solo izvođač.\nNjegovom zaslugom bas gitara je na velika vrata ušla u džez: stekavši početno iskustvo sa starim majstorima – među kojima su Horas Silver, Art Blejki, Dekster Gordon, Gil Evans i Sten Gec – i na kontrabasu, Klark je dobio klasičnu osnovu koja ga je izdvojila od drugih bas gitarista, određujući ga jasno kao džez muzičara koji stremi novim načinima izražavanja, spojivši džez i rok senzibilitet.\nKada je Return to Forever bio na vrhuncu popularnosti, Klark se paralelno upustio u solo karijeru, postavši prvi fjužn basista sa zlatnim pločama i rasprodatim svetskim turnejama.\nNjegova numera „Sćool Days“ postala je jedan od najvećih fjužn hitova svih vremena.\nOsim plodne saradnje sa Čikom Korijom u Return to Forever, blistao je u brojnim all-star džez postavama, poput Clark-Duke Project, sa Džordžom Đukom, trija SMW, sa Markusom Milerom i Viktorom Vutenom, kao i na turneji sa Herbijem Henkokom i Vejnom Šorterom.\nOstvario je i brojne saradnje sa velikanima roka, među kojima su Pol Makartni, Stjuart Koplend, Džef Bek, Ron Vud i Kit Ričards.\nStenli Klark je trostruki osvajač Gremija, vlasnik je dva počasna doktorata, nagrade Miles Davis i nagrade za životno delo časopisa Baš Player.\nPoslednjih godina posvetio se promociji novih džez snaga, protežirajući ih isto onako kako je njega pogurao Art Blejki. Među njima je i današnja velika zvezda Kamasi Vašington, a u aktuelnoj postavi posebnu pažnju izazivaju bubnjar Majk Mičel i supertalentovani gruzijski pijanista Beka Gočijašvili, koji su u Klarkovom bendu zasvirali još pre punoletstva.\nKlark je prvi put posetio Beograd u februaru 1975. godine, nastupivši sa Return to Forever u hali Pinki, u organizaciji Doma omladine Beograda, u okviru promocije albuma No Mistery za koju će dobiti prvi Gremi.\nPotom je svirao sa svojim bendom u krcatom Domu omladine u aprilu 2007, zatim se na leto 2008. vratio sa Return to Forever, pa 2009. predstavio trio SMW u Sava centru.


Oglasio se i univerzitet povodom slučaja, Foto: Profimedia\nOglasio se i univerzitet povodom slučaja...\nObjavljeno: 19.03.2020. 21:22h\nZbog pandemije korona virusa zatvaraju se brojni objekti i obrazovne ustanove, ali škole i preduzeća još uspevaju da pronađu način da posluju putem internet komunikacije. Na Univerzitetu Mekkjuri u Sidneju deo predavanja odvija se uživo, a drugi deo za studente koji su u samoizolaciji odvija se onlajn.\nProfesorka na Pravnom fakultetu uhvatila je dvoje studenata kako vode ljubav za vreme onlajn nastave, a audiozapis predavanja vrlo brzo je počeo da se širi internetom, piše Mirror. Profesorka je zaustavila predavanje oko pet minuta kako bi se suočila sa situacijom pa je prilično uznemirena rekla da treba da dezinfikuje oči posle onoga što je videla.\n- Idemo na sledeću lekciju...O Bože - čuje se kako profesorka govori.\nOtkrila je kako ovo nije prvi put da se ovako nešto dogodilo za vreme njenog predavanja. Iako su je studenti, koji nisu videli šta se dogodilo, molili da otkrije o kome je bila reč, odbila je da to učini.\nStudenti su se počeli da se šale na račun situacije u Fejsbuk grupi pod nazivom MQU Love Rants.\nUniverzitet Mekkuri takođe je komentarisao situaciju, kritikujući ponašanje studenata.\n- Univerzitet je svesno navodnog incidenta i predavač je preduzeo ispravne korake za upravljanje incidentom u to vreme. Podsećamo studente na naš kodeks ponašanja - poručili su sa Univerziteta.


Junajted i Siti traže dugoročno rešenje u špicu i veruju da je Haland rešenje.\nNa sve to, prašinu su digli i komentari iz tabora Emilija Rusoa, kandidata za predsednika Barselone, koji govore da je prelazak Halanda na leto rešena stvar ako Ruso pobedi na izborima (24. januar) za novog prvog čoveka katalonskog velikana.\n- Dogovoreni su svi zahtevi i ako pobedimo na izborima, već sledećeg dana ću nazvati Mina Rajolu. To je već dogovoreno - izjavio je o toj temi Hoze Marija Minguela, savetnik koji će u slučaju pobede Rusoa na predsedničkim izborima takođe biti među čelnicima kluba sa „Camp Nou-a“, a prenele su Sportske novosti.\nŠtaviše, krajem decembra je već kružila slična priča kroz katalonske medije zbog odnosa drugog kandidata za predsednika, Đoana Laporte, s Halandovim agentom Rajolom.\nRadi se o dobrim prijateljima, što bi moglo uticati na eventualni dogovor, ali je Rajola nedavno demantovao sve dogovore sa Barseloninim predsedničkim kandidatima.\nUsred utakmice saznao da ima koronu!?


Načelnica Neonatologije KBC "Dragiša Mišović": Evo šta čeka zaražene trudnice kada dođu u ovu ustanovu - Zena.rs\nTrudnice sa simptomima kovida, bilo sa potvrđenim virusom ili samo sumnjom da su zaražene, mogu da budu hospitalizovane u bilo kojem porodilištu gde ima uslova za to. Među takvih ustanovama je i KBC "Dr Dragiša Mišović". Kakva procedura ih čeka tamo?\nDr Snežana Zdjelar Foto: RTS / screenshot\n"Kada trudnica iz kovid ambulante dođe kod nas, pregleda je ginekolog i, u zavisnosti od njene kliničke slike i trimestra trudnoće, uključuju se i drugi članovi tima – radiolog, anesteziolog, infektolog, po potrebi internista i hirurg. Oni dalje odlučuju u kom delu će biti zbrinuta i kako, da li joj je potrebna potpora ili ne. Zajednički se odlučuje mesto i način lečenja, da bi ishod bio dobar i po majku i po plod", objasnila je za RTS Snežana Zdjelar, načelnica Neonatologije Bolnice za ginekologiju i akušerstvo KBC "Dr Dragiša Mišović".\nIstakla je za Dnevnik RTS-a da u letnjem talasu trudnice i mala deca nisu pošteđeni korona virusa i apelovala da se trudnice i majke sa mlađom decom suzdrže od kontakata, da se pridržavaju epidemiloških mera, kao i da redovno vode računa o higijeni ruku i prostora.\nObjasnila je da u KBC "Dr Dragiša Mišović" zaražena trudnica dobija kompletnu negu, na kojoj radi kompletan tim različitih specijalista. Istakal je da sve infekcije mogu negativno da utiču na plod, a posebno kovid infekcija koja, kako je rekla, zahvata ne samo pluća već sve organe.\nNapomenula je doktorka da, ako je inficirana trudnica pri kraju trudnoće, a u zavisnosti od toga koliko je teška njena klinička slika, tim lekara odlučuje da li će, kada i kako biti porođena. Timu se pridržuje i neonatolog, koji odlučuje o tome gde će i kako biti smeštena beba.\nU KBC "Dragiša Mišović" dosada je bilo smešteno 10 beba, starosti od četiri do 25 dana. Tokom prolećnog talasa virusa zaražene trudnice lečile su se samo u KBC "Dragiša Mišović", za razliku od sada, kao što je napomenuto, kada mogu da budu hospitalizovane u porodilištima sa adekvatnim uslovima.


Danska i Austrija poslednje su u nizu država koje su odlučile da ublaže kovid mere, pridruživši se tako Britaniji, Irskoj i Holandiji, piše Rojters. Novinska agencija međutim navodi i da postoje evropske zemlje koje planiraju i da pooštre postojeće propise. Za to vreme u Srbiji, koja poslednjih dana beleži skoro 20,000 novoobolelih, propisi ostaju gotovo nepromenjeni i jedine izmene se odnose na trajanje izolacije. Pri tome, države koje ublažavaju mere uglavnom kao razlog navode nepromenjen broj osoba u intenzivnim negama.\nNajveći pomak u ublažavanju mera do sada su učinile Irska i Britanija, dok je Holandija najavila donekle sličan potez.\nU ovoj zemlji trebalo bi da ponovo budu otvoreni kafići i restorani, ali samo do deset časova i to tako da u njima mogu da borave osobe koje imaju negativan test, potvrdu o vakcinaciji ili dokaz o preležanom kovidu. Država ne planira da otvori noćne klubove, a zadržaće i ograničenja koja se odnose na okupljanja.\nOdluku o relaksaciji mera Holandija donosi iako je broj novozaraženih veoma veliki. Ipak, kako broj preminulih i broj osoba u jedinicama intenzivne nege opada, tako je država odlučila da rizikuje i ublaži restrikcije prethodno uvedene sredinom decembra.\nJoš jedna država koja je još prošle godine uvela posebno stroga ograničenja a koja sada nastavlja da ublažava jeste Austrija. U toj zemlji uskoro bi trebalo da zaživi obavezna vakcinacija za starije od 18 godina. Istovremeno, ukida se takozvano zatvaranje za nevakcinisane s tim da ova grupa građana i dalje neće moći da uđe u ustanove kulture ili ugostiteljske objekte u kojima mogu da borave samo oni koji su ili primili vakcinu ili preležali kovid.\nU Danskoj takođe parlament treba da odlučuje o narednim koracima za ublažavanje mera što bi podrazumevalo dozvolu da se služi alkohol posle deset i da se otvare noćni klubi. Ovakav predlog obrazložen je činjenicom da porast zaraženih nije praćen i porastom u broju hospitalizovanih, kao i da je 30 do 40 pozitivnih u bolnicama hospitalizovano zbog stanja koja nemaju veze sa kovidom, a infekcija im je otkrivena rutinskim testiranjem.\nNa drugoj strani, nemački paralament treba da raspravlja o obaveznoj vakcinaciji. Poljska je odlučila da deo starijih učenika prebaci na onlajn nastavu dok Švedska namerava da zaustavi ublažavanje mera i da postojeće održi naredne dve nedelje. Obe države ove koraka opravdavaju velikim porastom inficiranih.\nU Srbiji za sada novih mera nema. Izuzetak je jedino skraćenje perioda izolacije za kovid pozitivne odnosno karantina za njihove kontakte sa sedam na pet dana.\nTim povodom državni sekretar u Ministarstvu zdravlja Predrag Sazdanović rekao je da je ta odluka doneta prateći slične postupke u zemljama širom sveta, te da je to dovoljno.\n– Klinička slika sa ranijim sojevima je bila duža, pet do sedam dana. Ovde su dva do tri dana. Klinička slika je blaža i samim tim brže prolazi. Zato se smatra, na ovom stepenu hospitalizacije od jedan do dva odsto od ukupnog broja zaraženih, da je sasvim dovoljno to što je Batut kao metodološko stručno uputstvo doneo skraćenje na sedam dana, rekao je on, prenosi N1.\nRojters inače prenosi da su rekordne brojeve novozaraženih danas prijavile Nemačka, Mađarska, Češka, Bugarska i Rumunija.\nAgencija takođe prenosi da je prošle nedelje bilo 13 odsto više novoinficiranih nego nedelju dana ranije a da su najveće brojeve beležile Francuska, Italija i Nemačka. Istovremeno broj preminulih na nedeljnom nivou bio je manji za pet odsto.\nPrema podacima Svetske zdravstvene organizacije ukupan broj potvrđenih slučajeva kovida 19 širom sveta premašio je 350 miliona, dok je broj umrlih veći od 5,6 miliona. Najveći broj novozaraženih u svetu u jednom danu od početka pandemije prijavljen je 20. januara, kada je u roku od 24 sata registrovano 4.041.420 slučajeva kovid 19.\nŠangaj odvaja decu pozitivnu na Covid od roditelja\nŠta nam zatvorski eksperiment na Stanfordu može reći o životu u doba COVID pandemije?


NEĆU SE KANDIDOVATI - Srbsko-bos Info desk - www.morel.si\nNEĆU SE KANDIDOVATI\n27.11.2021 ob 20:01\nBEOGRAD, (MOREL/FoNet) - Dokle god Srpska napredna stranka(SNS) bude na vlasti, ova zemlja će voditi samostalnu, nezavisnu i suverenu politiku u interesu njenih građana, rekao je večeras predsednik Srbije i lider SNS Aleksandar Vučić i poručio da se na sledećoj Skupštini stranke neće kandidovati za predsednika.\nDogovorili smo se danas da ću se boriti uz vas na predstojećim izborima 3. aprila i pokušaću da vas vodim u još jednu pobedu, a od vas tražim da ona bude najubedljivija do sada, poručio je Vučić.\nNema povlačenja i nema predaje. Nema povlačenja pred onima koji su nam zemlju uništili i koji bi da je pljačkaju. Želim da se borite jače i snažnije nego ikada, poručio je Vučić svojim stranačkim kolegama.\nOstala su još četiri meseca i napred u najveću pobedu do sada, beskrajno vas volim i ponosna sam što sam vas saborac, kazao je lider naprednjaka.\nHvala vam, dodao je, jer ste kao članovi SNS danas pokazali kako izgleda pristojna Srbija, dok su neki drugi samo želeli da naškode drugima.\nHvala vam, jer kada su vam neki pretili bokadama puteva, da urade nešto što niko nije radio decenijama, da nekome zabrani kretnje i slobodu, nisu znali da ste najtvrdokorniji kada vam brane slobodu i zato ste svi došli ovde, u inat onima koji nisu hteli da ovde budete, rekao je Vučić.\nIstakao je da je tokom dana dobio na hiljade poruka u kojima su ljudi tražili dozvolu "da se obračunaju sa ovima", ali je on to odbio rekavši da su i oni naša braće, sestre i prijatelji i da i o njima moramo da brinemo, iako oni ne razumeju šta znači briga za Srbiju\nSuviše smo mali kao narod, iako veliki po srcu, da bismo imali pravo na sukobe. Sukobe neka drugi pokušavaju da izazivaju, a mi ćemo da ujedinjujemo ljude i to mora biti budućnost i ove stranke i Srbije, naglasio je Vučić.\nNaveo je da je u ovom trenuktu u izgradnji 10 autoputeva, da se rade pruge, renoviraju i grade bolnice, a već su napravljena četiri naučno-tehnološka centra za mlade ljude, koji nam danas donose najveći rast bruto domaćeg proizvoda.\nPrema njegovim rečima, Srbija će u 2020. i 2021. kumulativno biti zemlja sa najvećim ekonomskim rastom u Evropi, zbog čega raste nervoza kod onih koji su navikli da im vlade formiraju ambasadori i stranci u restoranima i kafani.\nSrbija je na evropskom putu, ali je umela da čuva svoje prijatelje i nismo im okrenuli leđa. Zato danas možemo da dobijemo najnižu cenu gasa u Evropi i da računamo na podršku oko Kosova i Metohije, istakao je on.\nBez obzira na sve pritiske, nećemo se odricati prijateljstva sa Rusijom i Kinom, poručio je Vučić.\nNaglasio je da Srbija mora da čuva mir u regionu i da brine o narodu na Kosovu i Metohiji, jer se ne smeju ponoviti akcije Oluje i Bljesak i niko više neće proterivati srpski narod.\nRušite me koliko hoćete, ali Srbija to neće dozvoliti, kazao je Vučić i istakao da Srbija poštuje i Bosnu i Hercegovinu i Crnu Goru i ima poruke za te zemlje.\nHoćemo mir, da živimo zajedno, ali hoćemo i poštovanje srpskog naroda, da bude Republika Srpska kako piše u vašem ustavu - ni manje, ni više od toga, rekao je Vučić i dodao da ljude u Crnoj Gori želi da pita u čemu je naš greh i zašto bi da Srbima oduzmu ono što nikome nisu.\nVerujem da ćemo biti izloženi velikim pritiscima, jer niko ne voli da Srbija brže ide napred i da bude uspešnija od njih, predvideo je Vučić i poručio da će Srbija biti čvrsta, jaka i čuvaće svoje.\nHoću da se zahvalim penzionerima što su razumeli državu, rekao je Vučić i odmaknuo se od govornice kako bi im se poklonio.\nNa svečanoj akademiji govorilo je petoro ljudi iz različitih delova Srbije - Sara Pavkov, Milica Vuković, Bratislav Lazić, Anastasija Dimitrijević i Milica Nikolić - koji su preneli svoja iskustva kako su im se poboljšali životi zahvaljući politici koju je vodila SNS.\nGlumac Lazar Ristovski podsetio je da su, kada je poslednji put bio na bini u Areni pre nekoliko godina, SNS i Vučić ubedljivo pobedili.\nTako će biti i u budućnosti, predvideo je Ristovski.\nNa svečanoj akademiji povodom 13 godina od osnivanja SNS nije bilo njenog osnivača i prvog predsednika Tomislava Nikolića.\nTu su bili koalicioni partneri SNS, lider Socijalističke partije Srbije Ivica Dačić i funkcioneri te stranke, kao i lider Saveza vojvođanskih Mađara Ištvan Pastor, predstavnici Srpske liste, kao i članovi Vlade Srbije.\nBEOGRAD, (MOREL/FoNet) - Selektor Dejvis kup reprezentacije Srbije Viktor Troicki iznenađen je i šokiran odukom australijskih vlasti da ponište vizu ...\nBEOGRAD, .(MOREL/FoNet) - Pripadnici Ministarstva unutrašnjih poslova, Službe za borbu protiv organizovanog kriminala, uhapsili su večeras D. H. i ...\nV Angliji zabeležili neslavni rekord števila okuženih\nCelje bi rado postalo kolesarsko mesto\nTesti in testiranje bo še vedno izjemno donosen posel\nNa Hrvaškem milijon turistov